ஜோகூரில் வெள்ளப் பாதிப்பு  37,322 -ஆக உயர்வு

ஜோகூர் பாரு, மார்ச் 4 – இன்று காலை மணி 8 வரையில், ஜோகூரில் 9 மாவட்டங்களில் வெள்ளத்தால் பாதிக்கப்பட்டவர்களின் எண்ணிக்கை 37, 322 -ஆக அதிகரித்துள்ளது.

நேற்று மதியம் , அம்மாநிலத்தின் பெரும்பான்மை மாவட்டங்களில் தொடர் அடை மழை பெய்ததன் காரணமாக, வெள்ளத்தால் பதிக்கப்பட்டோர் எண்ணிக்கை அதிகரித்திருப்பதாக, மாநில அரசாங்க செயலாளர் Tan Sri Dr. Azmi Rohani தெரிவித்தார்.

கூலாயில் வெள்ள நிலைமை சீரடைந்து, ஜோகூரில் அந்த இயற்கை பேரிடரால் பாதிக்கப்பட்ட மாவட்டங்களின் எண்ணிக்கை 10-லிருந்து 9-ஆக குறைந்தாலும், செகாமாட் ,பத்து பஹாட் ஆகிய மாநிலங்களில் வெள்ளப் பாதிப்பு மோசமடைந்திருப்பதாக அவர் கூறினார்.

செகாமாட்டில் மட்டும் இதுவரை அதிகமாக 13, 358 பேர் பாதிக்கப்பட்டிருப்பதாக அவர் குறிப்பிட்டார்.

 Tags
flood soared

of the Johor Teruk

the victim's

to nearly 40000 victims


கிளந்தானில் அதிகரித்திருக்கும் போதைப் பொருள் – சிறார் பாலியல்  குற்றச் செயல்கள்  ; தலைமை நீதிபதி கவலை

பெட்டாலிங் ஜெயா, மார்ச் 14 – கிளந்தானில் அதிகரித்திருக்கும் போதைப் பொருள் மற்றும் சிறார் பாலியல் குற்றச் செயல்கள் கவலையளிக்கும் வகையில் இருப்பதாக, நாட்டின் தலைமை நீதிபதி தெங்கு மைமூன் துவான் மாட் ( Tengku Maimun Tuan Mat ) தெரிவித்தார்.

அம்மாநிலத்தில், போதை பொருள் குற்றச் செயல்கள் தொடர்பில் அதிகமாக 3,683 சம்பவங்கள் பதிவு செய்யப்பட்டன.

அந்த எண்ணிக்கையில், அபாயகர போதைப் பொருள் சட்டத்தின் கீழ், 72 வழக்குகள் உயர் நீதிமன்றத்திலும், 254 வழக்குகள் Sesyen நீதிமன்றத்திலும், 3,357 வழக்குகள் மாஜிஸ்திரேட் நீதிமன்றத்திலும் பதிவு செய்யப்பட்டிருப்பதாக தெங்கு மைமூன் தெரிவித்தார்.

இவ்வேளையில், கடந்தாண்டு கோத்தா பாரு ( Kota Bharu) Sesyen நீதிமன்றத்தில் பதிவாகிய சிறார் பாலியல் குற்றச் செயல் வழக்குகளின் எண்ணிக்கையும் மிகுந்த கவலையை ஏற்படுத்தியிருப்பதாக அவர் கூறினார்.

அந்நீதிமன்றத்தில் பெரியவர்களை உட்படுத்திய 18 பாலியல் குற்றச் செயல் வழக்குகள் பதிவாகிய வேளை, சிறார்களை உட்படுத்திய 59 பாலியல் குற்றச் செயல் வழக்குகள் பதிவாகியதை தெங்கு மைமுன் சுட்டிக் காட்டினார்.

அதிகரித்திருக்கும் இந்த குற்றச் செயல்கள் தொடர்பில் உரிய நடவடிக்கை எடுக்கப்படாவிட்டால், நாட்டில் இளையோரின் எதிர்காலம் பெரிதும் பாதிக்கப்படுவதோடு , மக்களின் மேம்பாட்டினையும் பாதிக்குமென தெங்கு மைமுன் எச்சரித்தார்.

 Tags
and child sexual crimes

are high in Kelantan

drug cases

is worried that

Tengku Maimun


கிள்ளான்   மருத்துவமனையில்   கோவிட்   நோயாளிகளின்  எண்ணிக்கை   அதிகரிக்கிறது

கோலாலம்பூர், ஏப் 24 – HTAR எனப்படும் கிள்ளான் Tengku Ampuan Rahimah மருத்துவமனையில் கோவிட் நோயாளிகளின் எண்ணிக்கை தொடர்ந்து அதிகரித்து வந்தபோதிலும் இன்னமும் நிர்வகிக்க முடியும் என்பதால் நிலைமை அவ்வளவு மோசமாக இல்லையென அம்மருத்துவமனையின் இயக்குனர் டாக்டர் Zulkarnain Mohd Rawi தெரிவித்துள்ளார். கோவிட் தொற்றுக்கு உள்ளான 14 நோயாளிகள் இன்றுவரை HTAR மருத்துவமனையில் இருந்து வருகிறன்றனர். அவர்களில் 40 வயதுக்கு மேற்பட்ட நோயாளிகள் கோவிட்டுடன் இதர நோய்களையும் கொண்டவர்கள் என அவர் கூறினார். பெரும்பாலோர் கோவிட் தொற்றுக்கு எதிரான தடுப்பூசியை செலுத்திக்கொண்டிருப்பதால் அவர்கள் தொற்றின் மோசமான பாதிப்பை எதிர்நோக்கும் சாத்தியம் இல்லை. அதே வேளையில் கோவிட் தொற்றுடன் இதர நோய்களை கொண்டிருக்கும் 40 வயதுக்கு மேற்பட்டவர்களுக்கு கூடுதல் மருத்துவ கண்காணிப்பு தேவைப்படுவதாக டாக்டர் Zulkarnain தெரிவித்தார்.

 Tags
covid 19

increase in patient

load at htar klang

says director

still manageable


பேராளர்கள்  பார்வையாளர்கள்	 திரளாக கலந்துகொண்ட 11ஆவது உலகத் தமிழ் ஆராய்ச்சி  மாநாடு தொடங்கியது

கோலாலம்பூர், ஜூலை 21 – உள்நாட்டு மற்றும் வெளிநாட்டு பேராளர்கள் மற்றும் பார்வையாளர்கள் திரளாக கலந்துகொண்ட 11 ஆவது உலக தமிழ் ஆராய்ச்சி மாநாடு மலாயா பல்கலைக்கழகத்தின் வேந்தர் மண்டபத்தில் இன்று தொடங்கியது. 11 ஆவது உலக தமிழ் ஆராய்ச்சி மாநாட்டின் இணைத் தலைவரும்,மனித வளத்துறையின் முன்னாள் அமைச்சருமான டத்தோஸ்ரீ எம்.சரவணன், மாநாட்டிற்கான இணைத்தலைவர் ஒம்ஸ் தியாகராஜன் , தொழில் முனைவோர் மேம்பாடு துணையமைச்சர் செனட்டர் சரஸ்வதி கந்தசாமி, உலக தமிழாராய்ச்சி நிறுவனத்தின் தலைவர் டாக்டர் த.மாரிமுத்து, மலாயா பல்கலைக்கழகத்தின் இந்திய ஆய்வியல் துறையின் தலைவர் கோவி .சிவபாலன் ஆகியோர் கலந்துகொண்டனர்.

மலேசியாவில் நான்காவது முறையாக நடைபெறும் உலகத் தமிழாராய்ச்சி மாநாட்டிற்கு தாம் இணைத் தலைவராக பணியாற்றுவதற்கு வாய்ப்பு கிடைத்தது குறித்து ஓம்ஸ் தியாகராஜான் தமது மகிழ்ச்சியை தெரிவித்துக் கொண்டார். மிகவும் குறுகிய காலத்தில் இம்மாநாட்டிற்கான அனைத்து ஏற்பாட்டு பணிகளும் சிறப்பாக நடந்தேறுவதற்கு பெரும் பங்காற்றிய ஏற்பாட்டு குழுவினருக்கும் தமது நன்றியை அவர் தெரிவித்துக் கொண்டார். மலேசிய அளவில் உலக அளவில் கிடைத்திருக்கும் உயரிய அங்கீகாரமாக இந்த மாநாடு அமைவதோடு மலேசியர்கள் மீது உலகம் வைத்திருக்கும் நம்பிக்கையின் அடையாளமாக இந்த மாநாடு திகழ்வதாகவும் அவர் தெரிவித்தார்.

மாநாட்டின் முதல் நாளன இன்று நடைபெறும் நிகழ்சியை அதிகாரப்பூர்வமாக தொடக்கிவைத்து உரையாற்றிய துணையமைச்சர் செனட்டர் சரஸ்வதி கந்தசாமி மாநாட்டின் ஆய்வுக் கட்டுரைகள் செயல் வடிவம் பெறுவதற்கு நடவடிக்கை எடுக்கப்டும் என்று வலியுறுத்தினார். உலக அளவில் தமிழ் மொழி சிறந்து விளங்குவதற்கும் தமிழுக்கு அங்கீகாரம் கிடைக்க வேண்டும் என்பதுதான் இம்மாநாட்டின் நோக்கமாக உள்ளது. அதற்கான முயற்சியை தீவிரப்படுத்துதவற்கு நடவடிகை எடுக்கப்பட வேண்டும் என அவர் கேட்டுக்கொண்டார்.

இன்றைய மாநாட்டில் மலேசியாவில் குழந்தை இலக்கியம் என்ற தலைப்பில் பாப்பாவின் காவலர் கவிஞர் முரசு நெடுமாறன் உரையாற்றினார். குறிப்பாக பள்ளி குழந்தைகளிடையே கவிதை மூலம் எப்படி தமிழை வளர்த்திருக்கிறோம் என்பதை அழகாக எடுத்துரைத்தார். கவிஞர் முரசு நெடுமாறன், சிலாங்கூர் மாநில முன்னாள் தமிழ்ப்பள்ளி அமைப்பாளர் க.முருகன் ஆகியோர் இந்த நிகழ்வில் சிறப்பிக்கப்பட்டனர்.

மலேசியா, சிங்கப்பூர், தமிழ்நாடு, இலங்கை, அமெரிக்கா, சீனா உடபட பல வெளிநாடுகளைச் சேர்ந்த சுமார் 1,300 பேராளர்களுடன் பார்வையாளர்களும் இம்மாநாட்டில் கலந்துகொண்டனர். கி.வீரமணி, சுப. வீர பாண்டியன், நக்கீரன் கோபால் , தொல் திருமாவளவன் ,வேல்முருகன், வைகைக் செல்வன், பேராசிரியர் ஜஹாருல்லா, நிஜாமுதீன் போன்ற பிரபலங்களும் இம்மாநாட்டில் கலந்து கொண்டனர்.

அதேவேளையில் மலேசியாவைச் சேர்ந்த பேராசிரியர் முனைவர் இராசேந்திரன், மாநாட்டிற்கான செயலாளர் முனைவர் கிருஷ்ணன் மணியம் ஆகியோர் உட்பட பல பிரமுகர்களும் அரசு சார்பற்ற இயக்கங்களைச் சேர்ந்தவர்களும் மற்றும் பொதுமக்களும் திரளாக சிறப்பித்தனர்.

 Tags
Ke 11

penyelidikan bahas Tamil

Persidangan Antarabangsa


மெர்டேக்கா 118 கோபுரத்தில் அத்துமீறி நுழைந்த கும்பல் கைது செய்யப்பட்டு குற்றம்சாட்டப்பட்டு விட்டது

மெர்டேக்கா 118 கோபுரத்தில் அத்துமீறி ஏறிய ஆடவர் கும்பல் கைது செய்யப்பட்டு, அவர்களுக்கு எதிராக, நீதிமன்றத்தில் குற்றம்சாட்டப்பட்டு விட்டதாக, PNB Merdeka Ventures நிறுவனம் தெரிவித்தது.

கடந்தாண்டு மே மாதம் முதலாம் தேதி, மெர்டேக்கா கோபுரத்தில் அத்துமீறி ஏறியதை அடுத்து அவர்கள் கைது செய்யப்பட்டனர்.

அனுமதி இன்றி மெர்டேக்கா 118 கோபுரத்தின் உச்சிவரை செல்வது சட்டத்துக்கு புறப்பானது, ஆபாத்தானது. அந்நடவடிக்கை அங்குள்ள இதர பணியாளர்களுக்கு ஆபத்தை ஏற்படுத்தலாம்.

அதனால் அதுபோன்ற நடவடிக்கைகள் கடுமையாக கருதப்படும் என அந்நிறுவனம் தெரிவித்தது.

மலேசியாவின் மிக உயரிய மெர்டேக்கா 118 கோபுரத்தை, Driftershoots எனப்படும் யூதியூபர்கள் ஏறியது தொடர்பான ஏழு நிமிட காணொளி ஒன்று பரவலாக பகிரப்படும் சம்பவம் தொடர்பில், நேற்று ஊடகங்களில் செய்தி வெளியிடப்பட்டது குறிப்பிடத்தக்கது.

 Tags
118 reckless group

arrested

charged

Men

Menara Merdeka


வெள்ளத்தின் போது தப்பிச் சென்ற 70 முதலைகள் ; மீண்டும் பிடிபட்டன

பெய்ஜிங், செப்டம்பர் 20 – வெள்ளம் காரணமாக, பண்ணை ஒன்றிலிருந்து தப்பி ஓடிய டஜன் கணக்கான முதலைகள் மீண்டும் பிடிப்பட்டுள்ளன.

அந்த ஊர்வன விலங்குகள் காணாமல் போன ஒரு வாரத்திற்கு பின்னர், கடந்த செவ்வாய்கிழமை தான் உள்நாட்டு ஊடகங்கள் செய்தி வெளியிட்டிருந்தன.

இம்மாத தொடக்கத்தில், பெருக்கெடுத்து ஓடிய வெள்ளத்தால், சீனாவின் தென் பகுதியிலுள்ள, மாமிங் வர்த்தக முதலை பண்ணையிலிருந்து அந்த எழுபதுக்கும் அதிகமான முதலைகள் தப்பிச் சென்றன.

அதனை தொடர்ந்து, அந்த முதலைகளை தேடி பிடிக்கும் வேட்டை தொடங்கியது.

பிடிப்பட்ட முதலைகள் வாய் காட்டப்பட்ட நிலையில் குவித்து வைக்கப்பட்டிருக்கும் காட்சிகளை பெய்ஜிங் செய்தி நிறுவனம் வெளியிட்டுள்ளது.

சீனாவில், தோல் மற்றும் இறைச்சி தேவையை பூர்த்திச் செய்ய, முதலைகள் பெரிய அளவில் வர்த்தக நோக்கத்துக்காக வளர்க்கப்படுவது வழக்கமாகும்.

 Tags
70 buaya terlepas

sudah ditangkap semula


கோத்தா திங்கியில்  10 சாலைகளும் , மெர்சிங்கில் இரு சாலைகளும்  மூடப்பட்டன

கோத்தா திங்கி , மார்ச் 3 – நேற்று முதல் பெய்த அடை மழையை அடுத்து நீர் மட்டம் உயர்ந்திருப்பதால் , ஜோகூர் கோத்தா திங்கியில், 10 சாலைகள் போக்குவரத்துக்கு மூடப்பட்டிருக்கின்றன.

Jalan Tun Sri Lanang, Jalan Kampung Kelantan, Jalan Mawai Lama ஆகிய சாலைகள் மூடப்பட்டிருப்பதாக, கோத்தா திங்கி பொதுப் பணித் துறை தெரிவித்தது.

இதனிடையே மூடப்பட்டிருக்கும் சாலைகளில் Jalan Sungai Telor, Jalan Semangar Dalam, Jalan Kota Tinggi- kluang சாலைகளும் அடங்கும். அந்த சாலைகளில் நீர் மட்டம் 0.4 மீட்டரைத் தாண்டியிருப்பதோடு, நீரோட்டம் வேகமாக இருப்பதாகவும் பொதுப் பணித் துறை குறிப்பிட்டது.

மேலும், Ladang RISDA தோட்டத்திலும், Yatamacity பகுதியிலும், Panti R& R ஓய்வெடுக்கும் பகுதி முன்பாகவும், அந்த ஓய்வெடுக்குப் பகுதியிலும் செல்லும் Jalan Johor Bahru- Endau சாலைகள், அனைத்து வாகனங்களும் பயணிப்பதற்கு தடை விதிக்கப்பட்டுள்ளது.

இவ்வேளையில் மெர்சிங் மாவட்டத்திலும், Jalan Nitar Utama சாலையும், Jalan Nitar -Tanah Abang சாலையும் மூடப்பட்டிருப்பதாக, மெர்சிங் மாவட்ட போலீஸ் தலைவர் Abdul Razak Abdullah Sani தெரிவித்தார்.

 Tags
10 roads

in Kota Tinggi

to all vehicles

two in Mersing are closed


அதிகமான  சீன சுற்றுப்யணிகள் மலேசியாவுக்கு  வருகை புரிவர்

பெட்டாலிங் ஜெயா, ஏப் 30 -தனது எல்லைகளை சீனா திறந்துள்ளதால் சீனாவைச் சேர்ந்த அதிகமான சுற்றுப் பயணிகள் அடுத்த மாதம் முதல் மலேசியாவிற்கு வருகை புரிவார்கள் என எதிர்பார்க்கப்படுகிறது. மே மற்றும் ஜூன் மாதம் சீனாவில் கோடை காலம் தொடங்கப்படுவதால் சீனாவிலிருந்து அதிகமான விமானங்கள் இங்கு தரையிறங்கவிருப்பதால் கூடுதலான சுற்றுப் பயணிகள் வருவார்கள் என மலேசிய ஹோட்டல்கள் சங்கத்தின் தலைவர் Christina Teo தெரிவித்தார்.

சீன சுற்றுப்பயணிகள் உட்பட அனைத்துலக சுற்றுப்பயணிகளை அதிகமாக கவரும் இடமாக மலேசியா திகழும் என அவர் நம்பிக்கை தெரிவித்தார். நீடித்த மற்றும் அதிகமான விமானச் சேவைகள் இருக்குமானால் சீன சுற்றுப்பயணிகள் மலேசியாவுக்கு வருவது மேலும் உயரக்கூடிய சாத்தியம் இருப்பதாக அவர் கூறினார்.

 Tags
expected

for summer

more china

season

tourists


450,000   சுற்றுப்பயணிகளை   ஈர்ப்பதில்   சுற்றுலா அமைச்சு  வெற்றி  பெற்றது

கோலாலம்பூர், ஏப் 14 – பிரதமர் டத்தோஸ்ரீ அன்வார் அன்வார் இப்ராஹிம் கடந்த மாதம் சீனாவுக்கு மேற்கொண்ட வருகையின்போது அந்நாட்டைச் சேர்ந்த 450,000 சுற்றுப்பயணிகளை கவர்வதற்கான முயற்சியில் சுற்றுலா, கலை மற்றும் கலச்சார அமைச்சு வெற்றிபெற்றதாக அதன் அமைச்சர் டத்தோஸ்ரீ Tiong King Sing தெரிவித்துள்ளார். பெய்ஜிங்கிற்கான பிரதமர் வருகையின்போது மலேசிய சுற்றுலாத்துறை மேற்கொண்ட மலேசியவை அறிமுகப்படுத்தும் பிரச்சாரமே இந்த வெற்றிக்கு காரணம் என அவர் கூறினார். பெய்ஜிங் வருகையின்போது பல்வேறு பயண நிறுவனங்களை சந்தித்ததோடு இரண்டு நிறுவனங்களுடன் உடன்பாட்டை செய்து கொண்டுள்ளோம் . அவற்றில் ஒரு நிறுவனம் 350,000 சீன சுற்றுப்பயணிகளையும் மற்றொரு நிறுவனம் 100,000 சுற்றுப் பயணிகளையும் மலேசியாவுக்கு கொண்டுவரவிருப்பதாக Tiong King Sing விவரித்தார்.

 Tags
china during

deal to lure 450 000

PM Anwar trip

Says Tiong

Tourism Ministry signed

tourist from


கோலாலம்பூரில்  உள்ள பள்ளிகளில் DLP  குறைக்கும் முடிவினால்  பெற்றோர்கள் அதிர்ச்சி

கோலாலம்பூர், ஆக 1 – DLP எனப்படும் இரட்டைக் கல்வி திட்டத்தை குறைக்கும் முடிவினால் கோலாலம்பூரில் உள்ள பள்ளி ஒன்றில் தங்களது பிள்ளைகளை

சேர்த்துள்ள பெற்றோர்களைக் கொண்ட குழுவினர் பெரும் அதிர்ச்சிக்கு உள்ளாகியுள்ளனர். பள்ளி தவணையின் முதல் வாரத்தில் முதல் வகுப்பில் பயிலும் அனைத்து பிள்ளைகளுக்கும் அறிவியல் மற்றும் கணித பாடங்கள் ஆங்கிலத்தில் போதிக்கப்படாது என கூறப்பட்டது. தற்போது எங்களது பிள்ளைகள் DLP மற்றும் DLP அல்லாத வகுப்பு என இரண்டு பிரிவாக பிரிக்கப்படுவார்கள் என வாட்சாப் புலனத்தில் கிடைக்கப்பெற்ற தகவலால் குழப்பம் அடைந்துள்ளதாக பெயர் தெரிவிக்காத பெற்றோர் தெரிவித்தனர்.

2023 மற்றும் 2024 ஆம் ஆண்டுக்கான கல்வி ஆண்டில் இரட்டை மொழி பாடத் திட்டம் நடத்தப்படாது என பள்ளிகளுக்கு கோலாலம்பூர் கல்வித்துறை மார்ச் 20 ஆம் தேதி வெளியிடப்பட்ட Whatsup செய்தியில் தெரிவித்திருந்தது. தங்களது பிள்ளைகள் தொடக்கப் பள்ளி காலத்தில் ஆறு ஆண்டுகளிலும் அறிவியல் மற்றும் கணிதப் பாடங்களை ஆங்கிலத்தில் பயில்வார்கள் என்று எதிர்பார்த்த பெற்றோர்களுக்கு அந்த செய்தி பெரும் ஏமாற்றத்தை ஏற்படுத்தியது. அனைத்து பெற்றோர்களுக்குமே அந்த செய்தி பெரும் அதிர்ச்சியை ஏற்படுத்தியிருந்ததாக மற்றொரு பெற்றோர் தெரிவித்தனர். DLP வகுப்புகளில் இடம்பெறும் மற்றும் DLP வகுப்புகளில் இடம்பெறாத வகுப்பை சேர்ந்த மாணவர்கள் என எந்த மதிப்பீட்டின் பிள்ளைகள் பிரிக்கப்படுவார்கள் என்பதையும் கல்வி அமைச்சு அறிவிக்கவில்லை. இதுகுறித்து பள்ளியின் பெற்றோர் ஆசிரியர் சங்கம் கோலாலம்பூர் கல்வித்துறையிடம் விளக்கம் கேட்டபோது இந்த விவகாரம் தங்களது முடிவுக்கு உட்டபட்டதில்லை என்றும் கல்வி அமைச்சின பள்ளி நிர்வாக பிரிவின் கீழ் இருப்பதாக தெரிவிக்கப்பட்டுள்ளதையும் அந்த பெற்றோர் சுட்டிக்காட்டினார். உயரிய மதிப்பைக் கொண்ட தலைமுறையை தயார்படுத்துவற்கு DLP வகுப்புக்களை தொடர்ந்து மேம்படுத்துவற்கு பிரதமர் டத்தோஸ்ரீ அன்வார் இப்ராஹிம் தலையிட வேண்டும் என PAGE எனப்படும் கல்விக்கான பெற்றோர் நடவடிக்கை குழுமம் கோரிக்கை விடுத்துள்ளது.

 Tags
in the dark

over KL School's sudden DLP cuts

parents


பள்ளிக்கு மது எடுத்துச்  சென்றதோடு நண்பர்களுக்கும் ஊற்றிக் கொடுத்த 7 வயது சிறுவன், தாயின் அதிர்ச்சி காணொளி

பெய்ஜிங், செப் 20 – மது போட்டில்களை வீட்டிற்கு தெரியாமல் பள்ளிக்கு எடுத்து சென்றதால், தன் தாயாரிடம் ஹங்கரில் அடி வாங்கியுள்ளான் 7 வயது சிறுவன் ஒருவன். இச்சம்பவம் சீனா பெய்ஜிங்கில் நிகழ்ந்துள்ளது.

அம்மாணவன் பள்ளிக்கு மது போட்டில்களை எடுத்து சென்றது மட்டுமல்லாமல் தனது நண்பர்களுக்கும் அருந்த கொடுத்ததால், அப்பிள்ளைகள் வகுப்பறையில் உறங்கியதை கண்டு என்ன நடந்தது என்பதை அறிந்தவுடன், வகுப்பாசிரியர் மாணவனின் தாயாருக்கு தகவல் கொடுத்துள்ளார்.

இதனைக் கேட்டு அதிர்ச்சியும் ஆத்திரமும் அடைந்த சம்பந்தப்பட்ட சிறுவனின் தாயார், தன் மகனுக்கு தண்டனை வழங்கியதோடு, இதர, பிள்ளைகளின் பெற்றோர்களிடமும் மன்னிப்பு கேட்டுள்ளார்.

இது தொடர்பான பதிவை அத்தாயார் சமூக வலைத்தளத்தில் பதிவிட இது இப்போது வைரலாகியிருக்கிறது.

 Tags
Boy 7 in China

eaten by mum for taking beer to school and getting classmates drunk


ஏர் கன்டிஷன் –  விசிறிகளின்  விலையை  உயர்த்தாதீர்  மின்னியல்  பொருள்கள்  விநியோகிப்பாளர்களுக்கு வலியுறுத்து

சிரம்பான்., மே 9 – அடுத்த மாதம் தொடங்கி EL Nino வறட்சிக் காலம் மிகவும் மோசமாக இருக்கும் என்பதால் அந்த வாய்ப்பை பயன்படுத்தி ஏர் கன்டிசன்கள் மற்றும் விசிரிகள் அல்லது கற்றாடிகளின் விலைகளை அதிகரிக்க வேண்டாமென நெகிரி செம்பிலானிலுள்ள மின்னியல் பொருட்களின் வினியோகிப்பாளர்கள் கேட்டுக்கொள்ளப்பட்டுள்ளனர். இந்த வகையின மின்னியல் பொருட்களுக்கான தேவை அதிகரித்து வருவதால் நிலைமையை வர்த்தகர்கள் தங்களுக்கு சாதகமாக பயன்படுத்திக் கொள்ளக்கூடாது என சுகாதாரம், சுற்றுப்புறம் மற்றும் கூட்டுறவு துறைக்கான நெகிரி செம்பிலான் ஆட்சிக்குழு உறுப்பினர் S. Veerapan வலியுறுத்தினார். எனினும் இதுவரை அந்த இரண்டு முக்கிய மின்சார கருவிகள் விலையேற்றம் கண்டுள்ளது குறித்து தங்களது தரப்பு எந்தவொரு புகாரையும் பெறவில்லையென அவர் தெரிவித்தார்.

 Tags
are asked

conditioners

Dealers

El Nino

fans

not to increase

the price of air


காய்ச்சலுடன் தேர்வு எழுத வைத்த ஆசிரியர்கள் – மாணவி பலி

இந்தியா ஜூலை 17 – ஹரியானா மாநிலத்தில் உள்ள ஃபரிதாபாத்தில் (Faridabad) 7ஆம் வகுப்பு படிக்கும் பள்ளி மாணவி ஒருவர் வகுப்பின்போது வாந்தி எடுத்த நிலையில், வீடு திரும்பியபோது உயிரிழந்தார்.

ஆராத்யா கண்டேல்வால் என்ற அந்த சிறுமி உடல்நிலை சரியில்லாமல் இருந்தபோது, கணிதத் தேர்வை முடிக்கும் வரை வகுப்பில் உட்கார வைக்கப்பட்டு பின்னர் மருத்துவமனைக்கு அழைத்து செல்லப்பட்டிருக்கிறார்.

அதன் பின்னர், வியாழன் காலை சுமார் 6 மணியளவில் ஆராத்யா மீண்டும் வாந்தி எடுக்க ஆரம்பித்ததால், அவரது பெற்றோர் அருகிலுள்ள மருத்துவமனைக்கு அழைத்துச் சென்றனர். நாடித்துடிப்பு இல்லாததை கண்டறிந்த மருத்துவர்கள் சிறுமி இறந்துவிட்டதாக அறிவித்தனர்.

மகளின் உடல்நிலை குறித்து பள்ளி நிர்வாகம் தெரிவித்திருந்தால், உரிய நேரத்தில் சிகிச்சை அளித்திருக்க முடியும் என குற்றம்சாட்டிய பெற்றோர்,

பள்ளி நிர்வாகம் மீது நடவடிக்கை எடுக்க முயற்சித்து வருகின்றனர்.

சிறுமிக்கு நீரிழிவு நோய்க்கான அறிகுறி இருந்ததாக மருத்துவர்கள் தெரிவித்துள்ள நிலையில், உடல்நிலை சரியில்லாமல் இருந்தபோதுகூட தேர்வை எழுத வைத்த ஆசிரியர்கள் மீது மற்ற மாணவர்களின் பெற்றோரும் கொந்தளிப்பில் உள்ளனர்.

 Tags
7

girl force

to stay back

unwell in school class


1மில்லியன்  ரிங்கிட்  லஞ்சம் பெற்றது  தொடர்பில்   மாவட்ட போலீஸ்  தலைவர் கைது

கோலாலம்பூர், ஜூன் 7 – லைசென்ஸ் இன்றி சட்டவிரோதமாக செயல்பட்ட பொழுதுபோக்கு மற்றும் உடம்புப்பிடி நிலையங்களுக்கு பாதுகாப்பு வழங்குவதற்கு லஞ்சம் பெற்றது தொடர்பில் பகாங்கிலுள்ள மாவட்ட போலீஸ் தலைவர் ஒருவரை விசாரணைக்காக எம்.ஏ.சி.சி கைது செய்துள்ளது. 2017 ஆம் ஆண்டிலிருந்து 2022 ஆம் ஆண்டுவரை 53 வயதுடைய அந்த மூத்த போலீஸ் அதிகாரி 1 மில்லியன் ரிங்கிட்டிற்கும் கூடுதலாக லஞ்சத்தை பெற்றதாக

MACC க்கு நெருக்கமான தகவல்கள் கூறின. சட்டவிரோத பொழுது போக்கு விடுதிகளும் உடம்புப் பிடி நிலையங்களும் அமலாக்க அதிகாரிகளிடமிருந்து எந்தவொரு நடவடிக்கைக்கும் உள்ளாகாமல் இருப்பதை உறுதிப்படுத்துவதற்கு அந்த லஞ்சப் பணத்தை அவர் பெற்றதாக சந்தேகிக்கப்படுகிறது. மாவட்ட போலீஸ் தலைவர் ஒருவர் கைது செய்யப்பட்டதை Pahang MACC இயக்குனர் Hairuzam Amin உறுதிப்படுத்திய போதிலும் இது தொடர்பான மேல் விவரங்களை அவர் வெளியிடவில்லை.

 Tags
bribe

District police chief

held for alligedly

Receiving RM 1 million


அம்னோவில் கேள்விக் குறியாகியிருக்கும் கைரியின் நிலை ; இன்று மாலை தெரிய வருகிறதா ?

கோலாலம்பூர், ஜன 25 -அம்னோவில் கைரி ஜமாலுடினின் நிலை குறித்து இன்று மாலை தெரிய வரும். இதற்கு முன்பு , அம்னோவில் சில அம்னோ தலைவர்களுடன் தாம் ஒத்துப் போகவில்லை என்பதை கைரி பகிங்கரமாக ஒப்புக் கொண்டிருந்தார்.

அரசியலில், அம்னோ தனது பொற்காலத்தை மீட்டெடுக்க மாற்றத்தை எதிர்கொள்ள வேண்டுமெனவும் அவர் குறிப்பிட்டிருந்தார். இந்நிலையில், இன்று மாலையில், கட்சியில் கைரியின் நிலை குறித்து தெரியவருமென , அம்னோ துணைத் தலைவர் Datuk Seri Mohamad Hassan கூறியிருக்கின்றார். அம்னோ கூட்டம் இன்று மாலை Menara Dato’ Onn கட்டடத்தில் நடைபெறவிருக்கிறது.

 Tags
determined

KJ's status

this afternoon

umno


பட்டம் கார் கண்ணாடியை துளைத்தது ; ஆடவர் நூலிழையில் உயிர் தப்பினார்

பெட்டாலிங் ஜெயா, ஆகஸ்ட்டு 27 – வானில் பறந்து கொண்டிருந்த பெரிய பட்டம் ஒன்றின் கூர் முனை, கார் கண்ணாடியைத் துளைத்த சம்பவத்தில், ஆடவர் ஒருவர் அதிஷ்டவசமாக உயிர்தப்பினார்.

கிளந்தானிலுள்ள, கடற்கரை பகுதியில் நிகழ்ந்த அச்சம்பவத்தின் காணொளி, Boika Pisang எனும் டிக் டொக் கணக்கில் நேற்று பதிவேற்றம் செய்யப்பட்டதை தொடர்ந்து, வைரலாகியுள்ளது.

“கண் இமைக்கும் நேரத்தில் அவ்விபத்து நிகழ்ந்து விட்டது. அதிஷ்டவசமாக உயிர் தப்பினேன்” என சம்பந்தப்பட்ட நபர் அந்த காணொளிக்கு கீழ் பதிவிட்டுள்ளார்.

இதனிடையே, “அவ்வாடருக்கு இழப்பீடு வழங்கப்பட்டதா?” என இணைய பயனர் ஒருவர் கேள்வி எழுப்பியுள்ள வேளை ; “கார் கண்ணாடியை துளைக்கும் அளவுக்கு அது அவ்வளவு பாரமான பட்டமா?” என மற்றொருவர் வினவியுள்ளார்.

 Tags
Nyaris cedera

video

wau bulan tertusuk cermin kereta


தொழில் முனைவர்  துறையில்  பட்டப் படிப்பு  பி  40  மாணவர்களுக்கு பைனரி பல்கலைக்கழகம்  75 மில்லியன் ரிங்கிட்  உபகாரச் சம்பளம்

கோலாலம்பூர், ஜூன் 21 – தொழில் முனைவர் துறையில் பட்டப்படிப்பு மேற்கொள்ளவிரும்பும் குறைந்த வருமானம் பெறும் B 40 குடும்பங்களைச் சேர்ந்த எஸ்.பி.எம் மற்றும் எஸ்.டி.பி.எம் முடித்த சுமார் 100 மாணவர்களுக்கு 75 மில்லியன் ரிங்கிட் மதிப்புள்ள உபகாரச் சம்பளத்தை பைனரி பல்கலைக்கழகம் வழங்க முன்வந்துள்ளது. எஸ்.பி.எம் தேர்வில் 5 கிரெடிட் மற்றும் எஸ்.டி.பி.எம் தேர்வில் CGPA 2.75 மதிப்பெண்களை பெற்றிருக்கும் மாணவர்கள் தொழில் முனைவர் துறையில் பட்டப் படிப்பை மேற்கொண்டால் அவர்களுக்கு கல்வி உபகாரச் சம்பள ஏற்பாட்டை பைனரி பல்கலைக்கழகம் ஏற்பாடு செய்கிறது. இந்த உபகாரச் சம்ளம் திட்டத்தை பண்டார் பூச்சோங் ஜெயாவில் உள்ள பைனரி பல்கலைக்கழக நிர்வாக மற்றும் தொழில் முனைவர் அரங்கில் தொழில் முனைவர் மேம்பாடு மற்றும் கூட்டறவுத்துறையின் துணையமைச்சர் செனட்டர் சரஸ்வதி கந்தசாமி தொடக்கி வைத்தார்.

இந்த நிகழ்ச்சியில் பைனரி பல்கலைக்கழகத்தின் தோற்றுவிப்பாளரும் அதன் நிர்வாகத் தலைவருமான பேராசிரியர் டான்ஸ்ரீ ஜோசப் அடைக்கலம்

( Joseph Adaikalam ) , Beyond Seed Sdn Bhd நிறுவனத்தின் அமைப்பாளரும் , அந்த நிறுவனத்தின் நிர்வாக இயக்குனருமான டாக்டர் J. Anton Ravidran ஆகியோர் கலந்து கொண்டனர். நாட்டின் துரித பொருளாதார வளர்ச்சிக்கு நிபுணத்துவம் வாய்ந்த தொழில் முனைவர்கள் முக்கிய பங்காற்றுவதால் அவர்களை உருவாக்குவதில் மலேசியா கூடுதல் கவனம் செலுத்தி வருவதாக இந்த நிகழ்ச்சியை தொடக்கிவைத்தபோது செனட்டர் சர்ஸ்வதி தெரிவித்தார்.

பைனரி பல்கலைக்கழகம் வழங்க முன்வந்துள்ள இந்த உபகாரச் சம்பளம் வாய்ப்பை குறைந்த வருமானம் பெறும் குடும்பத்தைச் சேர்ந்த மாணவர்கள் நல்ல முறையில் பயன்படுத்திக் கொள்ள வேணடுமென அவர் கேட்டுக்கொண்டார்.

 Tags
creating

professional Enterpreneurs

through MyBinary

unity


வேப் புகைக்கும் கலச்சாரம்  இந்திய  மாணவர்களிடையே அதிகரிப்பு

கோலாலம்பூர், ஆக 30 – வேப் எனப்படும் மின் சிகரெட்டை புகைக்கும் கலாச்சாரம் இந்திய மாணவர்கள் மற்றும் இளைஞர்களிடையே மிக வேகமாக பரவி வருவது குறித்து பினாங்கு பயனீட்டாளர் சங்கம் கவலை தெரிவித்துள்ளது.

வேப்பிங் எனப்படும் புதிய நாகரீக புகைக்கும் பழக்கம் எதிர்காலத்தின் கசப்பாக இருக்கும், அது தடை செய்யப்படாவிட்டால் புகைபிடிப்பதைப் போலவே அகற்றுவது கடினம் என அச்சங்கம் சுட்டிக்காட்டியது. தற்பொழுது நாட்டில் ஏறக்குறைய அதாவது 20 லட்சம் வேப் புகைப்பாளர்கள் இருக்கின்றார்கள்.

எனவே, இதை முற்றிலும் தடை செய்வது குறித்து அரசாங்கம் தீவிரமாக பரிசீலிக்க வேண்டும் என்று பினாங்கு பயனீட்டாளர் சங்கத் தலைவர் முகைதீன் அப்துல் காதர் வெளியிட்ட அறிக்கை ஒன்றில் தெரிவித்தார் . 13-17 வயதுடைய மலேசியப் பதின்ம வயதினர் மின்னியல் சிகரெட் மற்றும் வேப்பைப் பயன்படுத்துபவர்கள் 2017 ல் 9.8% லிருந்து 2022 ல் 14.9% ஆக உயர்ந்துள்ளது என ஆய்வு காட்டுகின்றது.

மலேசிய அறிவியல் பல்கலைக்கழகத்தை தளமாகக் கொண்ட தேசிய விஷ மையம், 66 வேப்பிங் தொடர்பான நச்சுத்தன்மையை புகார்களை பெற்றுள்ளது. பெரும்பாலான புகார்கள் ஒன்று முதல் நான்கு வயது வரையிலான குழந்தைகள், மற்றும் ஆக இளையவர் 4 மாத குழந்தையாகும்.

மின்னியல் திரவங்களை உள்ளிழுப்பதன் மூலம் நிகோடின் விஷத்தால் பாதிக்கப்பட்ட இளம் வேப்பர்களின் எண்ணிக்கை அதிகரித்து வருகிறது. மின்னியல் சிகரெட் அல்லது வேப் சாதனங்களில் உள்ள பொருட்கள், சூடுபடுத்தப்படும் போது, நுரையீரலின் புறணி மீது அழற்சி விளைவை ஏற்படுத்தக்கூடிய இரசாயனங்களை உருவாக்கும் மற்றும் மின்னியல் சிகரெட் அல்லது வேப் தயாரிப்பு பயன்பாட்டுடன் தொடர்புடைய நுரையீரல் காயத்தையும் இது ஏற்படுத்தும் என முகைதீன் தெரிவித்தார்.

 Tags
Among students Increase

Culture Indian

Smoking vape


லெட்சணா மீண்டும் தேசிய பூப்பந்து அணியில்  இணைந்தார்

கோலாலம்பூர், பிப் 27 – மகளிர் ஒற்றையர் பூப்பந்து விளையாட்டாளர் கே. லெட்சணா மீண்டும் தேசிய அணியில் இணைந்திருக்கின்றார்.

மார்ச் முதலாம் தேதி முதல் அவர் தேசிய அணியில் இணைவதை, மலேசிய பூப்பந்து சங்கம் உறுதிப்படுத்தியது.

20 வயதான லெட்சணா, 2019 -இல் தேசிய இளையோர் அணியில் இணைந்தார். ஓராண்டுக்குப் பின்னர் பெரியவர்களுக்கான தேசிய அணியில் அவர் விளையாடத் தொடங்கினார்.

எனினும், 2021-இல் முதுகில் ஏற்பட்ட காயத்தால் , சிலாங்கூரைச் சேர்ந்த அந்த இளம் விளையாட்டாளர் , அவ்வாண்டுக்கான பருவத்தில் அதிகம் விளையாடவில்லை. இதனால் அவர் தேசிய அணியில் இருந்து விலக வேண்டிய நிலை ஏற்பட்டது.

இந்நிலையில் நேற்று நடைபெற்ற உகண்டா அனைத்துலக சவால் போட்டியின் இறுதியாட்டத்தில் லெட்சனா வெற்றியாளராக வாகை சூடினார் என்பது குறிப்பிடத்தக்கது.

 Tags
back in

National team

Shuttler Letshanaa


வெளிநாட்டுத் தொழிலாளர்களை வேலைக்கமர்த்த இடைத்தரகர் சேவை வேண்டாம் ; பிரதமர்

கோலாலம்பூர், பிப் 9 – அதிக செலவை உட்படுத்துவதால், வெளிநாட்டுத் தொழிலாளர்களை வேலைக்கமர்த்தும் நடவடிக்கையில் இடைத்தரகரின் சேவையைப் பயன்படுத்த வேண்டாமென, பிரதமர் டத்தோ ஶ்ரீ அன்வார் இப்ராஹிம் உள்துறை அமைச்சை கேட்டுக் கொண்டார்.

உதாரணத்திற்கு நேப்பாள தொழிலாளரைத் தருவிக்க 3, 700 ரிங்கிட் மட்டுமே செலவாகிறது. அதுவே வங்காளதேசம், இந்தோனேசிய தொழிலாளர்களை தருவிக்க 20,000 ரிங்கிட்டிலிருந்து 25, 000 ரிங்கிட் வரை செலவாகிறது.

இந்த அதிகமான கட்டணத்திற்கு, இடைத்தரகர்களே காரணமாகின்றனர்.

மேலும், இந்த உயர்வான கட்டணத்தால், தொழிலாளர்கள் நவீன கால அடிமைத்தனத்துக்கு ஆளாவதாகவும் பிரதமர் கூறினார்.

 Tags
foreign recruitment agents

said Anwar

Stop using


பேங்காக் வர்த்தக தொகுதியில் துப்பாக்கிக்  ‘சூட்டில்  மலேசியர்களுக்கு தொடர்பு  இல்லை

பாங்காக், அக் 4 – பேங்காக்கின் Siam Paragon வர்த்தக தொகுதியில் நேற்று நடந்த துப்பாக்கிச் சூட்டில் மலேசியர்கள் எவரும் சம்பந்தப்படவில்லை. அந்த தாக்குதலில் இருவர் கொல்லப்பட்டதோடு, ஐவர் காயம் அடைந்தனர்.

தூதரகம் நிலைமையைக் கண்காணித்து வருவதாகக் தாய்லாந்திற்கான மலேசியத் தூதர் Jojie Samuel தெரிவித்தார். அந்த சம்பவத்தில் பாதிக்கப்பட்ட மலேசியர்கள் தூதரகத்தின் உதவியை நாடலாம் என அவர் பெர்னாமாவிடம் தெரிவித்தார். 34 வயதான சீன மற்றும் மியன்மார் பிரஜைகள் சம்பந்தப்பட்ட இடத்திலேயே உயிரிழந்தனர். இதற்கு முன் வர்த்தக வளாகத்தில் மூவர் கொல்லப்பட்டதாகதாக தகவல்கள் வெளியாகின.

தாக்குதல் நடத்தப்பட்ட இடத்திலேயே சீனப் பெண் ஒருவர் மரணம் அடைந்தார் , டிபார்ட்மெண்டல் ஸ்டோரில் பணிபுரியும் மியான்மர் நாட்டவர் மருத்துவமனையில் உயிரிழந்ததாக தாய்லாந்தின் தேசிய போலீஸ் படைத்தலைவர் Torsak Sukvimol தெரிவித்தார். அந்த வர்த்தக தொகுதியின் மூன்றாவது மாடியில் கையில் துப்பாக்கி வைத்திருந்த 14 வயது சந்தேக நபரை போலீசார் கைது செய்ததாகவும் அவர் கூறினார்.

 Tags
involved in shooting at Bangkok mall

No Malaysians


வடக்கு தெற்கு நெடுஞ்சாலையில் மூன்று வாகனங்களை உட்படுத்திய விபத்து ; லோரி ஓட்டுனர் படுகாயம்

ஜொகூர் பாரு, செப்டம்பர் 19 – வடக்கு தெற்கு நெடுஞ்சாலையில், வட மாநிலங்களை நோக்கி செல்லும் பாதையில், பண்டான் ஓய்வுப் பகுதிக்கு அருகே, மூன்று வாகனங்களை உட்படுத்திய விபத்தில், லோரி ஓட்டுனர் ஒருவர் படுகாயமடைந்தார்.

நேற்று மாலை மணி 3.37 வாக்கில் அவ்விபத்து நிகழ்ந்தது.

62 வயது பெண் ஓட்டிச் சென்ற ஹோண்டா சிட்டி காரின் பின்புறம், ஒரு டன் எடைக் கொண்ட லோரி மோதியதாக நம்பப்படுவதாக, தீயணைப்பு மீட்புப் துறையின் நடவடிக்கை பிரிவு கொமாண்டோ நோர் அஜ்ஹான் அஹ்மட் தெரிவித்தார்.

அதனால், கட்டுப்பாட்டை இழந்த ஹோண்டா சிட்டி கார், முன்னே பயணித்த புரோட்டோன் சாகா காரை மோதித் தள்ளியது.

அவ்விபத்தில், புரோட்டோன் சாகா காரை செலுத்திய 45 வயது ஆடவரும், ஹோண்டா சிட்டி ஓட்டுனரும் காயம் எதுவும் இன்றி தப்பினர்.

எனினும், விபத்தின் தாக்கத்தால், லோரியின் முன்புற கேபின் நசுங்கியதால், லோரி ஓட்டுனர் அதில் இருந்து வெளியேற முடியாமல் பலத்த காயங்களுக்கு இலக்கானார்.

தீயணைப்பு மீட்புப் படையினர் உதவியோடு மீட்கப்பட்ட அவர் பின்னர் ஆம்புலன்ஸ் வாயிலாக மருத்துவமனைக்கு கொண்டு செல்லப்பட்டார்.

 Tags
in three-vehicle

Lorry driver severely injured

pile-up on NSE


ரி.ம 105 ,000  லஞ்சம் பெற்ற அமலாக்க  அதிகாரியும் வர்த்தகரும் கைது

கோலாலம்பூர், ஆக 17 – வெளிநாட்டு பிரஜைகள் மலேசியாவில் கடலோடிகளாக வேலை செய்வதற்கான நுழைவு பெர்மிட்டுகளை விநியோகிப்பதற்கு கையூட்டாக 105,000 ரிங்கிட் பெற்ற சந்தேகத்திற்குரிய இருவரை மலேசிய ஊழல் தடுப்பு ஆணையமான எம்.ஏ.சி.சி கைது செய்தது. 30 வயதுக்குட்பட்ட சந்தேகப் பேர்வழி அமலாக்க அதிகாரியாவார் என எம்.ஏ.சி.சிக்கு நெருக்கமான தகவல்கள் கூறின. 40 வயதுடைய இரண்டாவது சந்தேகப் பேர்வழி ஒரு நிறுவனத்தின் உரிமையாளர் ஆவார். கடந்த ஆண்டு செம்டம்பர் மாதத்திற்கும் டிசம்பர் மாதத்திற்குமிடையே அவர்கள் இக்குற்றத்தை புரிந்துள்ளதாக கூறப்படுகிறது. நேற்று நண்பர் 1.00 மணியளவில அந்த சந்தேகப் பேர்வழிகள் சிலாங்கூர் மற்றும் Pahang கில் உள்ள எம்.ஏ.சி.சி அலுவலகங்களில் வாக்குமூலம் அளிப்பதற்காக அழைக்கப்பட்டபோது கைது செய்யப்பட்டனர். இதனை சிலாங்கூர் எம்.ஏ.சி.சி இயக்குனர் Alias Salim உறுதிப்படுத்தினார்.

 Tags
businessman nabbed

businessman nabbed over RM 105000

Enforcement officer

graft case


உள்துறை அமைச்சு வருடத்திற்கு 10,000 குடியுரிமை விண்ணப்பங்களை பரிசீலிக்கும்; குலசேகரன்

கோலாலம்பூர், மார்ச் 15 – நாட்டில் குறிப்பாக இந்திய சமூகத்தில் சிவப்பு அடையாள அட்டை பிரச்சனை இன்னும் தொடரும் நிலையில், குடியுரிமை கோரி இதுவரை 1 லட்சத்து 32,000 விண்ணப்பங்கள் பெறப்பட்டிருப்பதாக உள்துறை அமைச்சு தெரிவித்தது.

அந்த எண்ணிக்கையில் வருடத்திற்கு குறைந்தது 10,000 விண்ணப்பங்களுக்கு தீர்வு காணப்படுமென, அமைச்சர்,

Datuk Seri Saifuddin Nasution உறுதியளித்திருப்பதாக , ஈப்போ பாராட் நாடாளுமன்ற உறுப்பினர் எம். குலசேகரன் தெரிவித்தார்.

இன்று , நாடாளுமன்ற உறுப்பினர்களுக்கு அமைச்சர் இது குறித்து விளக்கம் அளித்ததாக குலசேகரன் கூறினார்.

இதனிடையே, சிவப்பு நிற அடையாள அட்டைப் பிரச்சனைக்கு தீர்வு காணும் முயற்சிகள் தாமதமடைKulasegaran – Red IC, Datuk Seri Saifuddin Nasutionந்தால் , தாம் இவ்விவகாரத்தை நிச்சயம் மக்களவையில் கேள்வியெழுப்புவேன் என குலசேகரன் குறிப்பிட்டார்.

 Tags
Datuk Seri Saifuddin Nasution

kulasegaran

Red IC


பதிவு  செய்யப்படாத  8.3மில்லியன் ரிங்கிட் மதிப்புள்ள  சுகாதார  பொருட்கள்  பறிமுதல்

மலாக்கா, செப் 8 – மருந்தியல் அமலாக்க கிளையின் மூலம் மலாக்கா சுகாதாரத் துறை பதிவு செய்யப்படாத 8.3 மில்லியன் ரிங்கிட் மதிப்புடைய சுகாதார பொருட்களைப் பறிமுதல் செய்துள்ளதாக மலாக்கா மாநில சுகாதார இயக்குனர் டத்தோ டாக்டர் ருஸ்டி அப்துல் ரஹ்மான் தெரிவித்திருக்கிறார். வீடுகள், கிடங்குகள் உட்பட ஏழு இடங்களில் பிற்பகல் 2 மணி முதல் இரவு மணி 10.30 வரை பல்வேறு நிறுவனங்கள் மேற்கொண்ட சோதனை நடவடிக்கையில் அந்த பொருட்கள் பறிமுதல் செய்யப்பட்டதாக அவர் கூறினார். மின் வர்த்தகம் மூலம் ‘Anabolic Steroid’ மருந்துகள் தொடர்பான விற்பனைகள் அதிகாரித்துள்ளதாக புகார் கிடைக்கப்பெற்றதைத் தொடர்ந்து இந்த நடவடிக்கை எடுக்கப்பட்டதாகவும் இதன் தொடர்பில் 30 மற்றும் 40 வயதுடைய இரண்டு நபர்கள் கைது செய்யப்பட்டிருப்பதாகவும் டாக்டர் ருஸ்டி தெரிவித்தார்.

 Tags
dirampas

produk kesihatan

RM8.3 juta

tak berdaftar


அ.தி.மு.கவை  முழுக் கட்டுப்பாட்டில்  எடுத்துக் கொள்வதற்கு பொதுக் குழு  கூட்டத்தை   எடப்பாடி கூட்டுகிறார்

சென்னை, மார்ச் 14 – உச்ச நீதிமன்றத்தின் தீர்ப்பின்படி அ.தி.மு.க தமது தலைமையின் கீழ் வந்துவிட்டதைத் தொடர்ந்து பொதுக்குழு கூட்டத்தை கூட்டுவதற்கான ஏற்பாடுகளில் எடப்பாடி பழனிச்சாமி ஈடுபட்டு வரும் இவ்வேளையில் அவரது பரம எதிரியான ஓ . பன்னீர்செல்வம் முக்கிய நகர்களில் கூட்டம் நடத்துவதற்கு திட்டமிட்டுள்ளார். இந்த வேளையில் கட்சியின் பொதுச் செயலாளராக வருவதற்கான முன்னேற்பாட்டு நடவடிகையாக அடுத்தா மாத இறுதிக்குள் பொதுக்குழு கூட்டத்தை நடத்துவதற்கு எடப்பாடி பழனிசாமி மும்மூரமாக ஈடுபட்டு வருகிறார். கட்சியின் உறுப்பினர்கள் வாக்களித்து பொதுச் செயலாளரை தேர்வு செய்ய வேண்டும். எந்தவொரு பிரச்சனையும் இன்றி பொதுக் குழு கூட்டத்தை கூட்டி பொதுச் செயலாளராக ஆகிவிட்டால் அதிமுக தமது முழுக்கட்டுப்பாட்டிற்கு வந்துவிடும் என அவரது ஆதரவாளர்கள் நம்புகின்றனர்.

 Tags
a general committee

Eddapadi convenes

full control

meeting to take

of the ADMK


இந்திய சமூகத்திற்கு  செழிப்பும்  வாய்ப்புக்களும்  கிடைக்கட்டும்  –  விக்னேஸ்வரன்       புத்தாண்டு வாழ்த்து

கோலாலம்பூர் . ஏப் 13 – சோபகிருது சித்திரைப் புத்தாண்டைக் கொண்டாடும் அனைத்து இந்திய சமூகத்தினருக்கும் ம.இ.காவின் தேசிய தலைவர்

டான்ஸ்ரீ S.A விக்னேஸ்வரன் தமது புத்தாண்டு நல்வாழ்த்துகளைத் தெரிவித்துக்

கொண்டார். இந்த புத்தாண்டு நமது இந்திய சமூகத்தினரின் குடும்பங்களுக்கு செல்வச் செழிப்பையும், நல்வாய்ப்புகளையும் அள்ளித் தர எல்லாம் வல்ல இறைவன் அருள வேண்டும் என்றும் அவர் கேட்டுக்கொண்டார். கல்விதான் நம் சமூகத்தை முன்னேற்றுவதற்கான ஒரே வழி என்பதை நீண்ட காலத்திற்கு முன்பே நன்குணர்ந்ததால் எம்ஐஇடி, ஏய்ம்ஸ்ட் ஆகிய அமைப்புகளின் மூலமும் டேஃப் கல்லூரி மூலமும் இந்திய சமூகத்தின் கல்வித் தேவைகளை இயன்ற வரையில் பூர்த்தி செய்து வருகிறோம் என விக்னேஸ்வரன் தெரிவித்தார்.

அண்மையில் கூட, சிறப்பான தேர்ச்சிகள் பெற்றிருந்தும் பொதுப் பல்கலைக் கழகங்களில் வாய்ப்புகள் மறுக்கப்பட்ட 26 இந்திய மாணவர்களுக்கு நாமே உபகாரச் சம்பளம் வழங்கி ஏய்ம்ஸ்ட் பல்கலைக் கழகத்தில் மருத்துவம் பயில வாய்ப்புகள் வழங்கியிருக்கிறோம். ஒற்றுமை அரசாங்கத்தை நிறுவியிருக்கும் நமது பிரதமர் டத்தோஸ்ரீ அன்வார் இப்ராஹிம் சுறுசுறுப்புடன், தீவிரமாகவும் நமது நாட்டின் தலையாயப் பிரச்சனைகளுக்குத் தீர்வு காண பெரிதும் பாடுபட்டு வருகிறார். அவரின் முயற்சிகளுக்கு ஒத்துழைப்பும் ஆதரவும் வழங்குவோம். அதே வேளையில் பிரமரும் மஇகா முன்வைந்த இந்திய சமூகப் பிரச்சனைகளைக் கனிவோடும், அக்கறையோடும் கவனிபார் என்று நம்புவதாக சித்திரை புத்தாண்டுச் செய்தியில் விக்னேஸ்வரன் நம்பிக்கை தெரிவித்தார்.

 Tags
be blessed with

Happy New Year

May the Indian society

prosperity and opportunities

Wigneswaran


“நான் வருகின்ற ஆகஸ்ட் மாதத்தில் கவிழ்க்கபப்டுவேனா? வதந்தியால் முதலீட்டாளர்கள் அச்சம்” – அன்வார்

நீலாய், ஜூன் 24- தற்போதைய ஒற்றுமை அரசாங்கம் வருகின்ற ஆகஸ்ட் மாதத்தில் கவிழ்ந்துவிடும் என வதந்தி நிலவுவதால் அந்நிய முதலீட்டாளர்கள் மலேசியாவில முதலீடு செய்ய தயக்கம் காட்டுவதாக பிரதமர் டத்தோ ஶ்ரீ அன்வார் இப்ராஹிம் தெரிவித்துள்ளார். அண்மையில் போக்குவரத்து அமைச்சர் அந்தோனி லோக், ஹங்காங்கிற்கு மேற்கொண்ட பயணம் முதலீட்டுக்கான நம்பிக்கை தருவதாக அமைந்திருந்தாலும் முதலீட்டாளர்களில் சிலர் அது போன்ற ஆருடங்கள் அடிப்படையில் அன்வார் கவிழ்க்கப்படக்கூடும் என்றும் அதனால் வரும் ஆகஸ்ட் வரை காத்திருக்கிறோம் என கூறியதாக அன்வார் சுட்டிக்காட்டினார்.

முதலீட்டாளர்கள் அது போன்ற வதந்திகள் பரப்புவோரை விட என் மீது அதிக நம்பிக்கை வத்திருப்பது நல்லதுதான் என நீலாயில் உள்ள மலேசிய இஸ்லாமிய அறிவியல் பல்கலைக்கழகத்தில் நடந்த ‘அன்வாரோடு சந்திப்பு’ எனும் நிகழ்சியின் போது தெரிவித்தார். அன்வார் தலைமையின் கீழ் அரசாங்கம் வலுவாக இருக்கும் பட்சத்தில் நாங்கள் முதலீடு செய்வோம். வேறு ஒருவர் பிரதமராக வந்தால் நாங்கள் முதலீட்டை மீட்டுக் கொள்வோம் என அவர்கள் தெரிவித்ததாகவும் அன்வார் கூறினார்.

நாட்டின் பொருளாதாரத்தை வலுப்படுத்தும் அதே வேளையில் அதற்கான நடவடிக்கைகள் மக்கள் மீது சுமையை ஏற்படுத்தக் கூடாது என்பதில் கவனமாக இருக்கிறோம். முதலீட்டாளர்களை கவரும் வகையில் இந்தோனேசியா எடுத்துள்ளது போல் மக்களுக்கான உதவி நிதிகளை உடனடியாக குறைக்கவோ நிறுத்தவோ அரசாங்கம் எண்ணம் கொண்டிருக்கவில்லை என்றார் அன்வார்.

 Tags
afraid

anwar

august

Investors


போலி வெடிகுண்டு மருட்டல் ; ஆடவன் கைது

ஈப்போ, ஆகஸ்ட்டு 24 – செமோரிலுள்ள, பேரங்காடி ஒன்றுக்கு, போலி வெடிகுண்டு மருட்டல் விடுத்து தொலைப்பேசி அழைப்பை செய்ததாக நம்பப்படும் ஆடவன் ஒருவன் கைதுச் செய்யப்பட்டான்.

நேற்று மாலை மணி 4.50 வாக்கில், அந்த போலி தொலைப்பேசி அழைப்பு விடுக்கப்பட்டதாக, சம்பந்தப்பட்ட பேரங்காடியின் பணியாளர் ஒருவர் புகார் செய்த வேளை ; அடுத்த ஐந்து மணி நேரத்தில் அந்த 38 வயது ஆடவன் கைதுச் செய்யப்பட்டதாக, ஈப்போ மாவட்ட போலீஸ் தலைவர் அசிஸ்டன் கமிஸ்னர் யாஹ்யா ஹசான் தெரிவித்தார்.

அதே சமயம், பேராக் அரச மலேசிய போலீஸ் படையின் வெடிகுண்டு ஒழிப்பு பிரிவு அதிகாரிகள் மற்றும் தீயணைப்பு மீட்புப் படை வீரர்களுடன் இணைந்து சம்பந்தப்பட்ட பேரங்காடி முழுவதும் சோதனை செய்யப்பட்டதையும் யாஹ்யா உறுதிப்படுத்தினார்.

எனினும், அந்த பேரங்காடியில், சந்தேகிக்கும் வகையிலான எந்த ஒரு பொருளும் கண்டுபிடிக்கப்படவில்லை.

தொலைத் தொடர்பு சாதனத்தின் பயன்பாட்டை வைத்து, இரவு மணி 9.30 வாக்கில் போலி அழைப்பை விடுத்த ஆடவன் கைதுச் செய்யப்பட்டு விசாரணைக்காக தடுத்து வைக்கப்பட்டுள்ளான்.

 Tags
buat panggilan bom palsu

Lelaki ditahan


மேம்பாலத்திலிருந்து 20 அடி கீழே தூக்கி எறியப்பட்ட மாணவன் அதிர்ஸ்டவசமாக உயிர் தப்பினான்

அம்பாங் ஜெயா, செப் 25 – தான் ஓட்டிவந்த மோட்டார் சைக்கிள் கட்டுப்பாட்டை இழந்ததால், மேம்பாலத்திலிருந்து 20 அடி கீழே தூக்கி எறியப்பட்ட மாணவன் பலத்த காயங்களுடன் உயிர் தப்பினான்.

இச்சம்பவம் நேற்று மாலை ஹுலு கிள்ளான் நெடுஞ்சாலை அருகே நிகழ்ந்துள்ளது.

சாலையில் யு-டர்ன் செய்யும் பொது மோட்டார் கட்டுப்பாட்டை இழந்து அங்கிருந்த சாலை தடுப்பில் மோதியதாக அம்பாங் ஜெயா துணை ஆணையர் முஹம்மட் அஸாம் இஸ்மாயில் தெரிவித்தார்.

கீழே விழுந்த அம்மாணவனுக்கு கால் எலும்பு, முதுகுத்தண்டு மற்றும் விலா எலும்பில் முறிவு ஏற்பட்டிருப்பதாகவும், மருத்துவமனையில் உடல் நலம் தேறி வருவதாகவும் கூறப்பட்டுள்ளது.

 Tags
21yo M’sian Student

Falls 20 Metres From Flyover

Left Severely Injured


11.6 மில்லியன் ரிங்கிட்  சம்பந்தபட்ட  லஞ்சக் குற்றச்சாட்டை தள்ளுபடி செய்யும்படி லிம் குவான் எங்  உட்பட மூவர் கோரிக்கை

ஜோர்ஜ் டவுன், மே 26 – வெளிநாட்டு தொழிலாளர்களுக்கான 11.6 மில்லியன் ரிங்கிட் தங்கும் விடுதி சம்பந்தப்பட்ட ஊழல் குற்றச்சாட்டுக்களை தள்ளுபடி செய்யும்படி பினாங்கு முன்னாள் முதலமைச்சர் Lim Guan Eng , அவரது மனைவி Betty Chew மற்றும் பெண் வர்த்கர் Phang Li Koon ஆகியோர் கோரிக்கை விடுத்துள்ளனர். இந்த வழக்கை தள்ளுபடி செய்வதற்கான மனுவை தாம் தாக்கல் செய்யவிருப்பதாக வழக்கறிஞர் RSN Rayer தெரிவித்தார்.

Jalan Pinhorn கில் Lim Guan Eng கொள்முதல் செய்த பங்களா சம்பந்தப்பட்ட குற்றவியல் வழக்கின் ஆதாராத்தை அரசு தரப்பு பயன்படுத்தி வருவதாகவும் 2018ஆம் ஆண்டிலேயே அந்த குற்றச்சாட்டிலிருந்தும் வழக்கிலிந்தும் லிம் விடுவிக்கப்பட்டதையும் Rayer சுட்டிக்காட்டினார். பட்டர்வெர்த் செஷன்ஸ் நீதிமன்றத்திலிருந்து அந்த வழக்கை பினாங்கு உயர்நீதிமன்றத்திற்கு மாற்றுவதற்காக Lim Guan Eng, Betty Chew, மற்றும் Phang Li Koon ஆகியோர் இன்று உயர்நீதிமன்றம் வந்திருந்தனர். நீதித்துறை ஆணையர் Rofiah Mohamad முன்னிலையில் குற்றச்சாட்டு வாசிக்கப்பட்டபோது அம்மூவரும் அதனை மறுத்து விசாரணை கோரினர்.

 Tags
and

Businesswoman

corruption

Guan Eng

struck out

suit

want

wife


இஹைலிங் ஓட்டுனர் சைக்கிளோட்டிகளை மோதித் தள்ளிய சம்பவம் ; குறுச்செய்தியை பார்த்துக் கொண்டே மோதியதாக போலீஸ் குற்றச்சாட்டு

புத்ராஜெயா, செப்டம்பர் 1 – இரு சைக்கிளோட்டிகளை கார் ஒன்று மோதித் தள்ளிய காணொளி வைரலாகியுள்ளதை அடுத்து, அது இஹைலிங் கார் எனவும், அவ்விபத்து ஆகஸ்ட்டு 27-ஆம் தேதி ,செப்பாங், ஜாலான் டெங்கில், கோத்தா வாரிசான் பகுதியில் நிகழந்தது என்பதையும் போலீசார் உறுதிப்படுத்தியுள்ளனர்.

அவ்விபத்து தொடர்பில், சம்பந்தப்பட்ட இஹைலிங் ஓட்டுனரும், விபத்துக்குள்ளான சைக்கிளோட்டி ஒருவரும் போலீஸ் புகார் செய்திருப்பதை, செப்பாங் மாவட்ட போலீஸ் தலைவர் டெபுடி OCPD சுப்ரிடெண்டன் மாட் நோர் ஐவான் முஹமட் உறுதிப்படுத்தினார்.

அவ்விருவரிடமிருந்தும் வாக்குமூலம் பதிவுச் செய்யப்பட்டுள்ள வேளை ; மற்றொரு சைக்கிளோட்டி இன்னும் புகார் செய்யவில்லை என மாட் நோர் தெரிவித்தார்.

காலை மணி 7.15 வாக்கில் நிகழ்ந்த அவ்விபத்தின் போது, சம்பந்தப்பட்ட இஹைலிங் ஓட்டுனர், கோலாலம்பூர் அனைத்துலக விமான நிலையம் நோக்கி பயணித்துக் கொண்டிருந்த வேளை ; இஹைலிங் செயலியில் வந்த குறுச்செய்தியை பார்த்துக் கொண்டே காரை செலுத்தியதால், அவர் சைக்கிளோட்டிகளை, பின்னாளிலிருந்து மோதித் தள்ள நேர்ந்தது விசாரணையில் தெரிய வந்துள்ளது.

அதனால், வாகனத்தை கட்டுப்படுத்த தவறியதோடு, விபத்தை விளைவித்ததால், அச்சம்பவம் போகுவரத்து குற்றமாக வகைப்படுத்தப்பட்டுள்ளது.

 Tags
Ehailing driver was checking messages

say cops

when he hit cyclists


ரிங்கிட் சரிவால் அதிகமாகிறது மின்சாதனங்களின் விலை

மலேசியா ஜூலை 6 – அமெரிக்க டாலருக்கு நிகரான ரிங்கிட்டின் மதிப்பு சரிவு மற்றும் உற்பத்தியாளர்களின் பொருளாதார சரிவு அச்சம் காரணமாக மின் சாதனங்களின் விலை அடுத்த மாதம் அதிகரிக்கும் சூழல் நிலவுகிறது.

உதாரணமாக, இறக்குமதி செய்யப்படும் குளிரூட்டிகளின் விலை (AC) 5 விழுக்காடு முதல் 8 விழுக்காடு வரை அதிகரிக்கப்படும் என்று கூறப்படுகிறது.

“ரிங்கிட் மதிப்பு தொடர்ந்து சரிந்து வருவதே விலை உயர்வுக்கு முக்கிய காரணம்” என்கிறார் மின்சார சாதன விநியோகிப்பாளர்கள் சங்கத்தின் தலைவர் Ng Chye Weng.

கடந்த மாதம் மட்டும் அமெரிக்க டாலருக்கு நிகரான ரிங்கிட் மதிப்பு தொடர்ந்து ஒரு வாரம் சரிவை கண்டது. ஒரு கட்டத்தில் அமெரிக்க டாலருக்கு எதிராக RM 4.638 ஆகவும், சிங்கப்பூர் டாலருக்கு எதிராக RM 3.46 ஆகவும் குறைந்தது குறிப்பிடத்தக்கது.

 Tags
electrical appliances

to cost more as ringgit

weakens


மிகவும் கடினமான தேர்வை, 27-வது முறையாக எழுதிய சீன கோடீஸ்வரர் ; சிறந்த கல்லூரியில் இடம் பிடிக்க தொடரும் முயற்சி

சீனாவில், சொந்த காலில் நின்று சுயமாக உழைத்து முன்னுக்கு வந்த கோடீஸ்வரர் ஒருவர், உலகத் தலைப்புச் செய்தியாக வலம் வருகிறார்.

எனினும், அது அவரது தனித்துவமான வர்த்தக யுக்திகளால் அல்ல, மாறாக, சீனாவின் மிகவும் கடினமான தேர்வாக கருதப்படும், கல்லூரி நுழைவுத் தேர்வில் தேர்ச்சிப் பெற்றே ஆக வேண்டும் எனும் அவரது பிடிவாதமே அதற்கு காரணமாகும்.

லியாங் ஷி எனும் அந்த கோடீஸ்வரர், நேற்று 27-வது தடவையாக அத்தேர்வை எழுதி, பரபரப்பை ஏற்படுத்தினார்.

சீனாவின், மிகவும் புகழ்பெற்ற, உயர்மட்ட பல்கலைக்கழகங்களில் ஒன்றான சிச்சுவான் பல்கலைக்கழகத்தில் படிக்க வேண்டும் என்பது லியாங்கின் நீண்ட கால லட்சியமாகும்.

அதனால், சீனாவில் ஆண்டுதோறும் சுமார் ஒரு கோடியே 30 லட்சம் உயர்நிலை பள்ளி மாணவர்கள் எதிர்கொள்ளும், கவோகோ (gaokao) தேர்வை சற்றும் சளைக்காமல் எழுதி வருகிறார் லியாங்.

சிச்சுவான் பல்கலைக்கழகத்தில் உயர்கல்வியை தொடரும் மாணவர்களுக்கு, சிறந்த சலுகைகளுடன், உடனடி வேலை வாய்ப்பும், செல்வாக்கும் கிடைக்கும் என்பதால், ஒருவரின் தலையெழுத்தை மாற்றக்கூடிய ஆற்றலை கவோகோ கொண்டுள்ளதாக கூறப்படுகிறது.

 Tags
Chinese millionaire

for 27th time

in top college

mostd readed exam

takes China's

to get admission


மாநில தேர்தலை முன்னிட்டு  தொகுதி பங்கீடு ;  PH, BN  ஞாயிற்றுக்கிழமை கூட்டம் நடத்துகிறது

பெட்டாலிங் ஜெயா, மார்ச் 16 – எதிர்வரும் மாநிலத் தேர்தலை முன்னிட்டு, தொகுதி பங்கீடு தொடர்பில், பக்காத்தான் ஹரப்பானும் தேசிய முன்னணியும் வரும் ஞாயிற்றுக்கிழமை சந்தித்து பேசவுள்ளன.

Menara Dato Onn- னில், பிரதமர் டத்தோ ஶ்ரீ அன்வார் இப்ராஹிம் தலைமையேற்கும் ஒற்றுமை அரசாங்க செயலவை கூட்டத்தில் அது குறித்து பேசப்படவிருப்பதாக, PKR கட்சியின் தலைமைச் செயலாளர் சைபூடின் நசுதியோன் இஸ்மாயில் (Saifuddin Nasution Ismail ) தெரிவித்தார்.

தற்போது தொகுதி யாரின் வசமுள்ளது, 15–வது பொதுத் தேர்தலில் கட்சியின் அடைவுநிலை , வெற்றி பெறக் கூடிய வேட்பாளர்கள் ஆகியவற்றை கருத்தில் கொண்டு , அந்த தொகுதி பங்கீடு தொடர்பில் கலந்து பேசப்படுமென அவர் கூறினார்.

 Tags
BN to meet

distribution

in state polls

on Sunday

over seat

PH


“மன்னிக்கவும், மலாய்க்காரர்கள் மட்டுமே!” ;  டீலிவ் வேலை வாய்ப்பில் பாகுபாடு காட்டப்பட்டதாக, இந்திய பெண் குற்றச்சாட்டு

Tealive
நிறுவனத்தில் வேலை தேடி சென்ற போது
,
அங்கு தமக்கு நேர்ந்த ஏமாற்றத்தை
, Harneesh Kaur
எனும் மலேசிய இந்திய பெண் ஒருவர்
,
டிக் டாக்கில் மூன்று நிமிட காணொளியாக பகிர்ந்துள்ளார்
.
அந்த காணொளி வைரலாகி பல்வேறு கருத்துகளையும்
,
விமர்சனங்களையும் பெற்று வருகிறது
.

Tealive
நிறுவனத்தில் வேலை தேடி சென்ற போது
,
அங்கு இருந்த பணியாளர் ஒருவர்
, “
மலாய்க்காரர்கள் மட்டுமே அங்குள்ள வேலை வாய்ப்புக்கு விண்ணப்பிக்க முடியும்
”
என கூறியது தமக்கு பெருத்த ஏமாற்றத்தை தந்ததாக
, Harnessh
அந்த காணொளியில் குறிப்பிட்டுள்ளார்
.

அதனால்
,
தமது விண்ணப்பம் நிராகரிக்கப்பட்டதையும் அவர் சுட்டிக்காட்டியுள்ளார்
.

 Tags
discrimination in Tealive

Indian woman alleges

job offer

Malays only

sorry


தனது எதிரிகளுடன் மோதலுக்கு பாஸ் தயாராகிறதா ?  டாக்டர் ராமசாமி

கோலாலம்பூர், பிக் 20 – பிப்ரவரி 18 ஆம் தேதி வெள்ளிக்கிழமையன்று பாஸ் கட்சியியின் இளைஞர் பிரிவான ( Himpit ) திரெங்கானு செத்தியுவில் நடத்திய சமய அல்லது பாஸ் வீரர்கள் ஊர்வலம் மலேசியாவின் அரசியல் கலாச்சாரத்திற்கு மட்டுமின்றி நாட்டின் சட்டம், பொது ஒழுங்கு மற்றும் அமைதிக்கு கேள்வி எழுப்பும் வகையில் அமைந்திருப்பதாக  பினாங்கு துணை முதலமைச்சர் பேராசிரியர் டாக்டர் பி.ராமசாமி கூறினார்.

அந்த நிகழ்வில் Jubah உடை அணிந்திருந்த அவர்கள் வில், வால், ஈட்டிகள் போன்ற  ஆயுதங்களை ஏந்திக்கொண்டு ஊர்வலமாக சென்றதை பாஸ் தற்காத்திருப்பது தனது எதிரிகளுக்கு எதிரான மோதலுக்கு பாஸ் தயாராகி வருகிறதா என்ற கேள்வியும் ஏற்பட்டிருப்பதாக ராமசாமி தெரிவித்தார்.

அந்த பேரணியை சீன நாட்டிய நாடகம் போன்று திறந்த மனதோடு எடுத்துக்கொள்ள வேண்டும் என பாஸ் கட்சியின் உயர் மட்ட தலைவர் ஒருவர் அதனை தற்காத்து பேசியிருப்பது மேலும் ஆச்சரியத்தை ஏற்படுத்தியுள்ளது.

மலேசியா அமைதியாகவும் நிலைத்தன்மை நாடாகவும் இருக்கும்போது இதுபோன்ற ஊர்வலத்தை நடத்தி அதனை சமய ரீயில் நியாயமாக்குவதும் ஏற்புடையதாக இல்லை என தமது முகநூலில் பதிவேற்றம் செய்த கட்டுரையில் ராமசாமி சுட்டிக்காட்டினார்.

ஆயுதங்களை தாங்கி நடத்தும் ஊர்லவத்தை போலீஸ் சாதாரணமாக கருதக்ககூடாது. நாட்டின் சட்டங்கள், பொது அமைதி மற்றும் மக்களின் பாதுகாப்புக்கு எதிரான இத்தகைய ஊர்வலத்திற்கு எதிராக போலீஸ் நடவடிக்கை எடுக்குமா என்ற கேள்வியையும் டாக்டர் ராமசாமி எழுப்பியுள்ளார்.

 Tags
p.ramasamy

PAS


பாதுகாப்பாக வாகனத்தை ஓட்டுங்கள் என கூறி ‘கிராப்’ ஓட்டுனர்களின்  இதயம் தொட்ட ஆடவர் ; இணையவாசிகள் பாராட்டு

கோலாலம்பூர், ஜூலை 5 – கிராப் ஓட்டுனரை பாதுகாப்பாக வாகனத்தை ஓட்டுமாறு குறுச்செய்தி அனுப்பிய ஆடவர் ஒருவர், இணையவாசிகளின் பாராட்டுகளை பெற்றுள்ளார்.

அதோடு, அவரது அந்த செயல், கிராப் ஓட்டுனர்களிடம் கருணையோடு நடந்து கொள்ள மற்றவர்களையும் தூண்டியுள்ளது.

கிராப் “ரைடர்” ஒருவருக்கு தாம் அனுப்பிய குறுச்செய்தியை “Agent Ren” எனும் அந்த நபர் தமது முகநூலில் பதிவிட்டுள்ளார்.

“உணவை கொண்டு வரும் ஓட்டுனர், பாதுகாப்பாக பயனத்தை மேற்கொள்ள வேண்டும். சிவப்பு விளக்கை கட்டாயம் பின்பற்றுங்கள். பெரிய தொகையை “டிப்ஸாக” கொடுக்கும் அளவுக்கு நான் செல்வந்தர் அல்ல. உணவு தாமதமாக வந்தாலும் பரவாயில்லை, நீங்கள் பாதுகாப்பாக வந்தடைந்தால் போதும். உங்கள் அன்புக்குரியவர்களை நினைவில் கொள்ளுங்கள்” என அந்நபர் இதயம் வருடும் வாசகங்களை அந்த குறுச்செய்தியில் பதிவிட்டுள்ளார்.

அதற்கு சம்பந்தப்பட்ட ஓட்டுனர், மனம் நெகிழ்ந்து நன்றி கூறியுள்ளதோடு, ஆசிர்வாதமும், செழிப்பும் உங்களை வந்து சேரட்டும் என குறிப்பிட்டுள்ளார்.

உணவை குறித்த நேரத்தில் கொண்டு சேர்க்க வேண்டுமென அவசரமாக பயணிக்கும் ஓட்டுனர்கள் பலர், விபத்தில் சிக்குவதை பல தடவை தாம் கண்கூடாக காண நேர்ந்ததால், ஒவ்வொரு முறையும் தமக்கு உணவு கொண்டு வரும் ஓட்டுனருக்கு இதுபோன்ற செய்திகளை அனுப்புவது வழக்கமென Agent Tan தனது முகநூல் பதிவில் குறிப்பிட்டுள்ளார்.

கடந்த மாதம் 27-ஆம் தேதி பதிவேற்றம் செய்யப்பட்ட அந்த பதிவுக்கு, இதுவரை ஆறாயிரத்து 900 “லைக்குகள்” கிடைத்துள்ள வேளை ; 276 முறை அது பகிரப்பட்டுள்ளதோடு, அதற்கு கீழ் 263 கருத்துகள் பதிவிடப்பட்டுள்ளன.

குறிப்பாக, இணைய பயனர்கள் பலர் அவரை பாராட்டியுள்ள வேளை ; ரைடர்களை மதித்து, அவர்களின் பாதுகாப்பில் அக்கறை கொண்டுள்ள உங்களின் உன்னத செயல் எங்களை நெகிழ்ச்சியடைய செய்துள்ளதோடு, நாங்களும் அதனை பின்பற்றுகிறோம் என பலர் பதிவிட்டுள்ளனர்.

 Tags
Thoughtful gesture

to Grab rider

touches hearts


சிலாங்கூரில்  தேர்தல்  பிரச்சாரம்  களைகட்டியது

ஷா அலாம் , ஆக 6 – சிலங்கூர் சட்டமன்ற தேர்தலுக்கான வாக்களிப்பு இன்னும் ஆறு நாட்கள் மட்டுமே எஞ்சியிருக்கும் இவ்வேளையில் இன்று ஞாயிற்றுக்கிழமை பொதுவிடுமுறை என்பதால் பிரச்சாரம் சூடு பிடித்துள்ளது. பக்காத்தான் ஹராப்பான் மற்றும் அதற்கு கடும் போட்டியாக உருவெடுத்துள்ள பெரிக்காத்தான நேசனல் வேட்பாளர்கள் தீவிர பிரச்சாரத்தில் ஈடுபட்டு வருகின்றனர். கடந்த சில நாட்களாக சிலாங்கூரில் மந்தமாக இருந்த தேர்தல் பிரச்சாரம் இன்று களை கட்டியது. மார்க்கெட்டுகள் ,சந்தைகள் , வர்த்தக மையங்கள் , மற்றும் வீடமைப்பு பகுதிகளில் வேட்பாளர்களும் அவர்களது ஆதரவாளர்களும் பிரச்சாரத்தில் ஈடுபட்டு வருகின்றனர்.

ஷா அலாம் , தாமான் ஸ்ரீ மூடா மகா மாரியம்மன் ஆலய திருவிழாவை முன்னிட்டு இன்று காலையில் இரத ஊர்வலம் பவனி வந்ததால் பல இடங்களில் தண்ணீர் மற்றும் மோர் பந்தல்கள் போடப்பட்டிருந்தன. பக்கத்தான் ஹராப்பான் கூட்டணியின் ஷா ஆலாம் மாநகர் மன்ற கவுன்சிலர் ராமுவும் அவரது ஆதரவாளர்களும் ஏற்பாடு செய்திருந்த மோர் பந்தலுக்கு வருகை புரிந்த கோத்தா கமுனிங் சட்டமன்ற தொகுதியில் போட்டியிடும் பக்கத்தான் ஹரப்பான் வேட்பாளர் பிரகாஷ் சம்புநாதான் இன்று காலையில் மோர்ப் பந்தலுக்கு வருகை புரிந்து வாக்குவேட்டையாடினர். அவரை கவுன்சிலர் ராமு மற்றும் பக்காத்தான் ஹராப்பான் தொண்டர்கள் வரவேற்றனர்.

 Tags
election

Nomination

selangor


சூடானில் கலவரம்; துப்பாக்கிச் சூட்டு தாக்குதலுக்கு உள்ளாக்கி சவுதி அரேபியாவின் விமானம் விபத்து

சூடான், ஏப் 16 – நேற்று சூடானில், இராணுவத்திற்கும் RSF எனப்படும் விரைவு ஆதரவுப் படைகளின் துணை ராணுவக் குழுவிற்கும் ஏற்பட்ட மோதலில், நகரம் முழுக்க துப்பாக்க்கிச் சூட்ட தாக்குதல் நடத்தப்பட்டது.

இந்நிலையில், அந்த துப்பாக்கிச் சூட்டு தாக்குதலுக்கு உள்ளான சவுதி அரேபியவிற்குச் சொந்தமான விமானம் ஒன்று சூடானின் Khartoum விமான நிலையத்தில் தீப்பிடித்தது.

அதிர்ஸ்டவசமாக அதிலிருந்த பயணிகள் மற்றும் பணியாளர்கள் அனைவரும் உயிர்தப்பிய வேளை, அவர்கள் தற்போது சவுதி தூதரக அலுவலகத்தில் தங்க வைக்கப்பட்டுள்ளனர்.

அடுத்த அறிவிப்பு வரும் வரை, அந்த விமானத்தின் பயணம் தற்காலிகமாக நிறுத்தப்பட்டுள்ளது.

இதற்கிடையில் சூடான் கார்த்தோமில் (Khartoum) கடும் சண்டை நிகழ்ந்தாலும் அங்குள்ள அனைத்து மலேசியர்களும் பாதுகாப்பாக இருப்பதாக விஸ்மா புத்ரா தெரிவித்துள்ளது.

அங்குள்ள மலேசிய தூதரகத்தில் 29 மலேசியர்கள் பதிந்துள்ள வேளை அவர்களோடு தூதரகம் தொடர்பில் இருப்பதாகவும் வேண்டிய உதவிகளைச் செய்து வருவதாகவும் தெரிவித்தது. அதேசமயத்தில் மலேசியர்கள் யாரும் நிலைமை சீராகும் வரை சூடானுக்குச் செல்ல வேண்டாம் என வெளியுறவு அமைச்சு அறிவுறுத்தியுள்ளது.

 Tags
airline says

Airport

at Sudan's

came

Khartoum

plane

Saudi

under fire


வித்தியாசமான வகையில் மகனை உடற்பயிற்சி செய்ய வைக்கும் தாய்; பாராட்டும் இணையவாசிகள்

தலைநகர், செப்டம்பர் 22 – தாய் ஒருவர் தனது மகனை மிகவும் வித்தியாசமாக உடற்பயிற்சி செய்ய வைக்கும், காணொளி ஒன்று வைரலாகி, சமூக ஊடகப் பயனர்களின் கவனத்தை ஈர்த்து வருகிறது. அந்த தாயின் மாறுபட்ட முயற்சியைப் பலர் வெகுவாகப் பாராட்டி வருகின்றனர்.

@farhinjeffry எனும் டிக் டொக் கணக்கில் பதிவிடப்பட்டுள்ள அந்த காணொளியில், சிறுவன் ஒருவன் சாலையோரத்தில் “ஜாகிங்” செய்வதையும், அவனை மோட்டார் சைக்கிளில் அவனது தாய் பின் தொடர்ந்து செல்வதையும் காண முடிகிறது.

அதில் ஆச்சரியம் என்னவென்றால், அந்த தாய் தனது இடது கையில் பிரம்பு ஒன்றை வைத்திருப்பது தான்.

“ஒவ்வொரு முயற்சிக்கும் நிச்சயம் பலன் உண்டு” என அந்த காணொளிக்குத் தலைப்பிடப்பட்டுள்ளது.

அந்த காணொளி நேர்மறையான கருத்துகளைப் பெற்று வரும் வேளை; சிறுவனுக்கு உற்சாகம் அளிக்கும் வகையிலும், தாயின் அந்த வித்தியாசமான முயற்சியைப் பாராட்டும் வகையிலும் பலர் கருத்துகளைப் பதிவிட்டு வருகின்றனர்.

“சில நேரங்களில் நீங்கள் எதையாவது சாதிக்க வேண்டும் என்றால், கடினமான வழியில் பயணித்து தான் ஆக வேண்டும்” என இணையப் பயனர் ஒருவர் பதிவிட்டுள்ள வேளை; “ஒரு நாள் இதைச் செய்ததற்காக உங்கள் அம்மாவிற்கு நிச்சயமாக நீங்கள் நன்றி சொல்வீர்கள்” என மற்றொருவர் குறிப்பிட்டுள்ளார்.

 Tags
Amused

exercise

M’sian Woman

Method

Motivate

Netizens

Rotan

son

Unusual


வெளிநாட்டு  தொழிலாளர்களை தருவிப்பது மீதான  விசாரணை அறிக்கை  2 வாரங்களுக்குள்  சட்டத்துறை  தலைவரின்  அலுவலகத்தில்  சமர்ப்பிக்கப்படும்

கோலாலம்பூர், ஜூன் 28 -வெளிநாட்டு தொழிலாளர்களை தருவிப்பது தொடர்பில் மனித வள அமைச்சில் மேற்கொள்ளப்பட்ட விசாரணை அறிக்கையை இன்னும் இரண்டு வாரங்களுக்குள் மலேசிய ஊழல் தடுப்பு ஆணையமான எம்.ஏ.சி.சி சட்டத்துறை தலைவரின் அலுவலகத்தில் சமர்ப்பிக்கும் . மனித வள அமைச்சர் வி.சிவக்குமாரின் முன்னாள் ஊழியர்களில் சிலரிடம் மேற்கொள்ளப்பட்ட விசாரணை தற்போது இறுதிக்கட்டத்தை அடைந்திருப்பதோடு அது முழுமையடைந்தவுடன் மேல் நடவடிக்கைக்காக அந்த அறிக்கை சட்டத்துறை தலைவரின் அலுவலகத்தில் சமர்ப்பிக்கப்படும் என எம்.ஏ.சி.சியின் தலைவர் டான்ஸ்ரீ அசாக் பாக்கி

( Azam Baki ) தெரிவித்திருக்கிறார். எந்தவொரு விசாரணையையும் MACC அலட்சியப்படுத்தவில்லை. இதர வழக்குகளைக் போலலே ஒரே மாதிரியான விதிமுறைகள் பின்பற்றப்படுவதாகவும் அவர் கூறினார்

 Tags
investigation

to the AGC in two weeks

will be handed over


பிச்சை போடாததால் ஆத்திரம், கார் கண்ணாடியில் எச்சில் துப்பிய ஆடவன்

ஜகார்த்தா, ஆக 17 – வாகன ஓட்டுனர் பிச்சை போட மறுத்ததால் ஆத்திரம் அடைந்த ஆடவன் ஒரு கார் கண்ணாடியில் எச்சில் துப்பும் காணொளி வைரலாகி வருகிறது.

இச்சம்பவம் கடந்த வெள்ளிக்கிழமை ஜகார்த்தா, கோத்தா பண்டோங்கில் நிகழ்ந்ததாக நம்பப்படுகிறது.

சாலையில் சமிக்ஞை விளக்கில் கார்கள் நின்றுக் கொண்டிருக்க, அங்கு வந்த அந்த ஆடவன் பணம் கேட்கின்றான். சம்பந்தப்பட்ட ஓட்டுனர் பணம் தர மறுக்கவே, காரின் முன்புறம் சென்ற அந்த ஆடவன் எச்சில் துப்பிவிட்டு உடனடியாக அங்கிருந்து நகர்ந்துள்ளான்.

இக்காணொளியை பார்த்த வலைத்தளவாசிகள் கலவையான கருத்துக்களை பகிர்ந்து வருகின்றனர்.

 Tags
pemandu enggan beri wang

Pengemis ludah cermin kereta


அதிகமானோர் உடல் உறுப்புக்களை தானம் செய்ய  முன்வர வேண்டும் -டாக்டர்  ஷலேஹா  வலியுறுத்து

புத்ரா ஜெயா , செப் 8 – உடல் உறுப்புக்களை தானம் செய்வதற்கு அதிகமானோர் முன்வரவேண்டும் என சுகாதார அமைச்சர் டாக்டர் சாலிஹா முஸ்தபா கேட்டுக்கொண்டுள்ளார். உயிர் வாழ்வதற்காக மேலும் 10,000 நோயாளிகள் உடல் உறுப்பு தானத்திற்கு காத்திருப்பதாகவும் ஆனால் 845 பேரிடமிருந்து மட்டுமே உடல் உறுப்புக்கள் தானமாக பெறப்பட்டுள்ளதாக அவர் கூறினார்.

10,747 பேர் மாற்று உடல் உறுப்புக்களை தானமாக பெறுவதற்கு காத்திருக்கும் வேளையில் 845 பேர் மட்டுமே தங்களது உடல் உறுப்புக்களை தானமாக வழங்கியிருப்பதாக அவர் கூறினார். உலகில் உடல் உறுப்புக்களை தானமாக வழங்கும் 10க்கும் குறைந்த நாடுகளில் மலேசியாவும் ஒரு நாடாக உள்ளது. எனினும் இதனை மேம்படுத்துவதற்கான நடவடிக்கை எடுக்கப்பட்டுள்ளதாக டாக்டர் Zaliha தெரிவித்தார்.

 Tags
‘We need more

organ donors’


போலி பணக்  கோரிக்கை   47 நிறுவன இயக்குனர்களை எம்.ஏ.சி. சி கைது செய்தது

கோலாலம்பூர், மே 16 – Penjana Kerjaya ஊக்குவிப்பு திட்டத்தின் கீழ் போலி பணக் கோரிக்கை தொடர்பில் 47 நிறுவனங்களின் இயக்குனர்களை எம்.ஏ.சி.சி கைது செய்துள்ளது. அவர்களில் 33 ஆண்களும் 13 பெண்களும் அடங்குவர். முறைகேடு மற்றும் அரசாங்க நிதிகளை கசியவிட்டதன் தொடர்பில் அவர்கள் கைது செய்யப்பட்டனர். கைது செய்யப்பட்ட தனி நபர்கள் 30 முதல் 70 வயதுடைய நிறுவன இயக்குனர்களாவர். புதிதாக வேலைக்கு சேர்த்தவர்கள் மற்றும் பயிற்சி நோக்கங்களுக்காக சொக்சோவிடம் அவர்கள் போலீ பண கோரிக்கைகளை சமர்ப்பித்துள்ளதாக எம். ஏ.சி . வெளியிட்ட அறிக்கையில் தெரிவித்துள்ளது. இந்த போலி கோரிக்கை 450 ,000 ரிங்கிட் முதல் 20 லட்சம் ரிங்கிட்டை உட்பட்டதாகும் என எம்.ஏ.சி.சி தெரிவித்துள்ளது. நாடு தழுவிய நிலையில் அனைத்து 47 நபர்களும் மாஜிஸ்திரேட் நீதிமன்றங்களில் குற்றவியல் சட்டங்களுக்கு ஏற்ப குற்றஞ்சாட்டப்படுவர் என எம்.ஏ.சி.சியின் துணை ஆணையர் Ahmad Khusairi Yahaya உறுதிப்படுத்தினார்.

 Tags
company directors

false claimn

for submitting

Macc nabs 47


KL Sentral நிலையத்தில் கூரை பழுதடைந்து நீர் கசியும் காணொளி வைரல் ; இணையவாசிகள் கொந்தளிப்பு

கோலாலம்பூர், அக்டோபர் 12 – மோசமான வானிலை காரணமாக, கேஎல் சென்ட்ரல் (KL Sentral) நிலையத்தின், கூரைப் பகுதியில் ஏற்பட்ட கசிவு தொடர்பான காணொளி சமூக ஊடகங்களில் வேகமாக வைரலாகி, பொதுமக்களிடையே கவலையை தூண்டியுள்ளது.

@anaszack என்பவர் அந்த காணொளியை தனது X சமூக ஊடகத்தில் பதிவிட்டுள்ளார்.

அந்த காணொளியில், கூரை வழியாக நீர் கசிந்து ஓடுவதை தெளிவாக காண முடிகிறது.

குறிப்பாக, கேஎல் சென்ட்ரல் முனையத்தையும், ம்யூஸியம் நெகாரா MRT நிலையத்தையும் இணைக்கும் எஸ்கலேட்டர் மின் படிகட்டுக்கு அருகில், தரையில் நீர் தேங்கி கிடப்பதை காண முடிகிறது.

அந்த காணொளியை இதுவரை இரண்டு லட்சத்து 15 ஆயிரத்துக்கும் அதிகமானோர் பார்வையிட்டுள்ள வேளை ; கடுமையான அல்லது கிண்டலான கருத்துகளும் தொடர்ந்து பதிவிடப்பட்டு வருகின்றன.

அதில் சிலர் ஒருபடி மேலே சென்று, கேஎல் சென்ட்ரல் நிலையத்தையும், சிங்கப்பூரில் புகழ்பெற்ற சாங்கி விமான நிலையத்தையும் ஒப்பிட்டு காட்டி கருத்துகளை பதிவிட்டு வருகின்றனர்.

மலேசியாவிலுள்ள பொது போக்குவரத்து நிலையங்களில் இதுபோன்ற கசிவுகளும் நீர் தேங்கல்களும் வழக்கமானது தான் எனவும் சிலர் குறிப்பிட்டுள்ளனர்.

நீர் கசிவால், மின்சார கோளாறு ஏற்பட்டு பொதுமக்கள் யாரேனும் பாதிக்கப்படலாம் எனவும் சிலர் அச்சத்தை வெளிப்படுத்தியுள்ளனர்.

 Tags
decay

sparks outrage

transportation hub's

viral video


PN தேர்தல் பரப்புரை மேலாளரின் வீட்டின் முன்புறம் பன்றியின் தலை வைக்கப்பட்ட சம்பவம் ; போலீஸ் இரு புகார்களை பெற்றுள்ளது

குவாலா பீலா, ஆகஸ்ட்டு 10 – பெரிக்காதான் நேஷனல் தேர்தல் நடவடிக்கை அறைக்கு முன்புறமும், பரப்புரை மேலாளரின் வீட்டிற்கு முன்புறமும், பன்றியின் தலைகள் வைக்கப்பட்ட சம்பவங்கள் குறித்து இதுவரை போலீஸ் இரு புகார்களை பெற்றுள்ளது.

ஜுவாசே மாநில சட்டமன்ற தேர்தல் நடவடிக்கை அறைக்கு முன்புறம் கண்டெடுக்க பன்றி தலை குறித்து முதல் புகார் செய்யப்பட்டுள்ள வேளை ; கம்போங் சாவா லெபார் செபராங்கிலுள்ள, வீட்டொன்றின் முன்புறம் கண்டெடுக்கப்பட்ட பன்றியின் தலை குறித்து இரண்டாவது புகார் பெறப்பட்டதை, குவாலா பீலா மாவட்ட போலீஸ் தலைவர் சுப்ரிடெண்டன் அம்ரான் முஹமட் கானி உறுதிப்படுத்தினார்.

குற்றவியல் சட்டத்தின் கீழ் அவ்விரு சம்பவங்களும் விசாரிக்கப்படுகின்றன.

குற்றம் நிரூபிக்கப்பட்டால், ஈராண்டுகள் சிறைத் தண்டனை அல்லது அபராதம் அல்லது இரண்டுமே விதிக்கப்படலாம்.

அதே சமயம், தேர்தல் குற்றச்செயல் சட்டத்தின் கீழும் அச்சம்பவங்கள் விசாரிக்கப்படுகின்றன.

அச்சம்பவம் குறித்து தகவல் அறிந்த பொதுமக்கள், குவாலா பீலா போலீஸ் நிலையத்தை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
Kepala babi diletakkan di depan rumah

pengurus kempen PN


ஆபாச படத்தை அனுப்பிய ஆடவனுக்குப் பத்தாயிரம் ரிங்கிட் அபராதம்

குவாலா கங்சார் , ஜன 19 – மூன்றாண்டுகளுக்கு முன், பெண் ஒருவருக்கு ஆபாசமான புகைப்படத்தை அனுப்பிய ஆடவனுக்கு பத்தாயிரம் ரிங்கிட் அபராதம் விதித்து, பேராக், குவாலா கங்சார் செஷன்ஸ் நீதிமன்றம் தீர்பளித்தது.

தவறான நோக்கத்தில் அந்த புகைப்படத்தை அனுப்பியதை 28 வயது முஹமட் அஸ்ராப் அஹ்மட் சுஹைமி எனும் அந்த ஆடவன் ஒப்புக் கொண்டதை அடுத்து, அவனுக்கு அந்த அபராதம் விதிக்கப்பட்டது.

2020-ஆம் ஆண்டு, ஜனவரி எட்டாம் தேதி, அதிகாலை மணி 1.57 வாக்கில், Telegram சமூக ஊடகம் வாயிலாக அந்த ஆடவன் அக்குற்றத்தை புரிந்துள்ளான்.

அந்த புகைப்படத்தை மறுநாள் காலை மணி பத்து வாக்கில் பார்த்த சம்பந்தப்பட்ட பெண் உடனடியாக போலீஸ் புகார் செய்ததை அடுத்து, அக்டோபர் மாதம் ஐந்தாம் தேதி இரவு மணி 11 வாக்கில், தொடர்பு பல்லூடக ஆணைய அதிகாரிகளின் உதவியோடு போலீஸ் அவனை கைது செய்தது.

 Tags
000 ringgit

10

A man who sent

an obscene image

was fined


சனிக் கோளை சுற்றி வரும் 62 புதிய நிலவுகள் ; சூரிய குடும்பத்தில் அதிக கோள்களுடன் மீண்டும் முதலிடம் பிடித்தது

விண்வெளியில் அதிக நிலவுகளை கொண்ட கோள் எனும் பட்டத்தை, கடந்த சில மாதங்களுக்கு முன் சனியிடமிருந்து (Saturn) தட்டிப் பறித்தது ஜூபிட்டர் (வியாழன்).

எனினும், தற்போது சனிக் கோளை சுற்றி வரும் 62 புதிய நிலவுகள் கண்டறியப்பட்டுள்ளதால், சூரிய குடும்பத்திலேயே அதிக நிலவுகளை கொண்ட கோள் எனும் பெயரை மீண்டும் தன்வசமாக்கிக் கொண்டுள்ளது சனி.

விஞ்ஞானிகளின் அந்த கண்டுபிடிப்பால், மொத்தம் 145 நிலவுகளுடன், மீண்டும் அதிக நிலவுகளைக் கொண்ட கோள் எனும் பெருமையை பெற்றுள்ளது சனி.

இதற்கு முன், 92 நிலவுகளுடன் அதிக நிலவுகளைக் கொண்ட கோளாக ஜூபிட்டர் வலம் வந்தது.

புதிய நிலவுகளைக் கண்டறிய, நெப்ட்யூன் மற்றும் யுரேனஸ் கோள்களின் நிலவுகளைக் கண்டறியப் பயன்படுத்தப்பட்ட, ‘shift and stack’ முறையைப் பயன்படுத்தியதாக அறிவியலாளர் கூறியுள்ளனர்.

 Tags
62 new moons

becomes 1st planet

found as Saturn

such satellites

with over 100


மரபு கவிதை  வளர்ச்சிக்கு  முதலாம்  பன்னாட்டு மாநாடு புத்துணர்வை ஏற்படுத்தியுள்ளது – சரவணன்  புகழாரம்

ஈப்போ, ஜூன் 11 – மலேசிய மண்ணில் மரபு கவிதை வளர்வதற்கு மரபு கவிதை முதலாம் பன்னாட்டு மாநாடு புத்துணர்வை ஏற்படுத்தியிருப்பதாக ம.இ.காவின் தேசிய துணைத் தலைவர் டத்தோஸ்ரீ எம். சரவணன் புகழாரம் தெரிவித்தார். அதோடு மரபு கவிதைத் துறையில் அதிகமான இளையோரை ஈடுபடுத்தி தொடர்ந்து மலேசிய மண்ணில் மரபு கவிதை வளர்வதற்கு இம்மாநாடு துணை புரிந்துள்ளதாக முன்னாள் மனிதவள அமைச்சாருமான சரவணன் கூறினார். ஈப்போ மாநகரில் உள்ள பிரபல தங்கும் விடுதியில் நடைபெற்ற மரபு கவிதை முதலாம் பன்னாட்டு மாநாட்டை தொடக்கி வைத்து உரையாற்றியபோது சரவணன் இதனை தெரிவித்தார்.

மலேசியத் தமிழ்ப் புலவர் சங்கமும் , மலேசியத் தமிழ்க் கவிதை வளர்மன்றமும் , மலேசியத் தமிழ்க் கல்வியாளர்கள், மகிழ்மன்றமும் , புளோரிடா பன்னாட்டு பல்கலைக் கழகத் தமிழ் புலம் பெயர்ந்த தமிழர் நிறுவனமும் இணைந்து முதன் முறையாக மரபுக் கவிதைக்கான முதலாம் பன்னாட்டு மாநாட்டை நடத்தியது மகிழ்ச்சியை அளிப்பதாக அவர் தெரிவித்தார். காலத்தால் முந்தியது மரபுக் கவிதை , பன்னாட்டளவில் முதன் முறையாக மரபு கவிதை துறைக்கென்று தனித்து நடத்தப்படும் இந்த மாநாடு மரபு கவிதைத் துறையில் ஈடுபடும் ஆய்வாளர் , படைப்பாளரின் திறனாய்வுகளையும் விமர்சனம் பார்வையும் தற்காலத்திற்கேற்ப மேம்பாடுகளோடு இனி வரும் மரபுக் கவிதைகளில் புகுத்துவதற்குரிய நோக்கில் இந்த மாநாடு ஏற்பாடு செய்யப்பட்டுள்ளது.

பன்னாட்டு மரபு கவிதைகளை ஆராய்ந்து அதனுள் வெளிப்படும் தற்காலப் போக்குகளை கண்டறிவதோடு பன்னாட்டளவில் மரபு கவிதைத் துறையை மீண்டும் துளிர்விடச் செய்யும் நோக்கிலும் இம்மாநாடு நடத்தப்படுவது குறிப்பிடத்தக்கது. இந்த மாநாடு சிறப்புடன் ஆதரவு அளித்த அனைத்து தரப்பினர்களுக்கும் மலேசிய தமிழ்ப் புலவர் சங்கத் தலைவர் இணைப் பேராசிரியர் முனைவர் மனோன்மணி தேவி முத்து அண்ணாமலை தமது நன்றியை தெரிவித்துக் கொண்டார். இதில் இந்தியா , இலங்கை , சிங்கப்பூர் ஆகிய நாடுகளில் இருந்து பேராளர்கள் கலந்துக்கொண்டனர். இந்த மாநாடு இரண்டு ஆண்டுகளுக்கு ஒரு முறை நடத்தப்படும் என்று மனோன்மணி தேவி தெரிவித்தார்.

இந்த மாநாட்டில் தமிழகத்தைச் சேர்ந்த கலாமாமணி, டாக்டர் முத்தையா முதன்மையுரையாற்றினார். இந்த நிகழ்வில் கவிஞர் வே.மகேந்திரனுக்கு மலையக இலக்கியச் செம்மல் விருது மற்றும் அ.மு.நைபோலுக்கு ஞான கவி விருதும் வழங்கி கௌரவிக்கப்பட்டனர். இந்த மாநாட்டை முனைவர் முரசு நெடுமாரன் நிறைவு செய்வார்.

 Tags
has given a fresh start - Saravanan Pukhazaram

of traditional poetry

on the development

The first international conference


தொண்டையில் திராட்சைப்பழம் சிக்கி 2 வயது குழந்தை மரணம்

மலாக்கா, செப் 10 – கடந்த ஆகஸ்டு 31ஆம் திகதி தொண்டையில் திராட்சைப்பழம் சிக்கியதால் மருத்துவமனையில் அனுமதிக்கப்பட்ட 2 வயது குழந்தை 10 நாட்களுக்குப் பின்னர் மரணமடைந்தது.

இச்சம்பவம் மலாக்காவில் நடந்துள்ளது. நேற்று காலை 9.25 மணியளவில் அச்சிறுமி உயிரிழந்ததாக மத்திய மலாக்கா ‘OCPD’ அசிஸ்டன்ட் கமிசின்னர் கிறிஸ்தோபர் படிட் தெரிவித்தார்.

ஆகஸ்டு 31ல் முதலில் தனியார் மருத்துவமனையில் அனுமதிக்கப்பட்ட அச்சிறுமியின் தொண்டையிலிருந்து திராட்சைப்பழம் வெளியே எடுக்கப்பட்டது. அதன் பின்னர் வீடு திரும்பியப் பின்னர் அவரின் நிலைமை மோசமடையவே அவர் மலாக்கா பொது மருத்துவமனைக்கு கொண்டுச் செல்லப்பட்டதாக படிட் கூறினார்.

 Tags
choking on grape

dies 10 days

Melaka toddler


மெர்டேக்கா கிண்ண காற்பந்து போட்டி இறுதியாட்டத்தில் தஜிகிஸ்தானிடம் மலேசியா தோல்வி

கோலாலம்பூர், அக் 18 – மெர்டேக்கா கிண்ண காற்பந்துப் போட்டியின் இறுதியாட்டத்தில் தஜிகிஸ்தானிடம் 2-0 என்ற கோல் கணக்கில் மலேசியா தோல்வி கண்டது. புக்கிட் ஜாலில் தேசிய விளையாட்டரங்கில் நேற்றிரவு நடைபெற்ற இந்த ஆட்டத்தில் தஜிகிஸ்தான் 44 ஆவது நிமிடத்தில் முதல் கோலையும் 87 ஆவது நிமிடத்தில் இரண்டாவது கோலையும் அடித்து வெற்றி பெற்றது. அந்த இரண்டு கோல்களையும் முன்னணி ஆட்டக்காரர்களான ருஸ்டம் சொய்ரோவ் மற்றும் ஷரோம் சாமியேவ் அடித்தனர். தஜிகிஸ்தான் முதல் முறையாக மெர்டேக்கா கிண்ணத்தை வென்றுள்ளது.

 Tags
0-2

final

in Merdeka Tournament

Malaysia lose

to Tajikistan


கார் பள்ளத்தில் விழுந்தது ;  ஓட்டுனர் காயம்

கோலாலம்பூர், பிப் 16 – ஆடவர் ஒருவர் ஓட்டிச் சென்ற ஹோன்டா சிவிக் கார் தாமான் டேசா பெட்டாலிங்கில் 15 முதல் 20 மீட்டர் பள்ளத்தில் விழுந்ததில் அக்கார் ஓட்டுனர் காயம் அடைந்தார். 39 வயதுடைய அக்கார் ஓட்டுனர் தாடை மற்றும் வலகை கையில் காயத்திற்கு உள்ளானார். சம்பவம் நிகழ்ந்த இடத்திற்கு விரைந்த சுங்கை பீசி தீயணைப்பு நிலையத்தை சேர்ந்த ஏழு தீயணைப்பு வீரர்கள் கார் ஓட்டுனரை மீட்டு மருத்துவமனைக்கு அனுப்பி வைத்தனர்.

 Tags
falling into a ravine

Man injured by car


ஹாடி அவாங் குறித்த சர்ச்சையான பதிவு ; ஜக்கி யாமானி மன்னிப்புக் கோரினார்

ஷா ஆலாம், ஜூலை 3 – பாஸ் தலைவர் டான் ஸ்ரீ அப்துல் ஹாடி அவாங்கின் மரணத்திற்காக தாம் பிரார்த்தனை செய்வதாக, காட்டுமிராண்டித்தனமான கருத்தை பதிவிட்டதால் வைரலான நபர், தமது அந்த கருத்துக்காக மன்னிப்புக் கோர முன்வந்தார்.

ஹாடி அவாங்கின் மனைவி மற்றும் குடும்பத்தாரிடம், ட்விட்டர் பயனரான ஜக்கி யாமானி எனும் அந்நபர் பகிரங்கமாக மன்னிப்புக் கோரினார்.

“பிரதமர் @anwaribrahim-மின் கருத்துகள் மற்றும் நண்பர்களின் தூண்டுதல்களின் அடிப்படையில், எனது பதிவு மனதை புண்படுத்தியிருந்தால், டான் ஸ்ரீ அப்துல் ஹாடி அவாங்கின் மனைவி மற்றும் குடும்பத்தாரிடம் மன்னிப்புக் கேட்டுக் கொள்கிறேன்” என ஜாக்கி இன்று ட்விட் செய்துள்ளார்.

கடந்த சனிக்கிழமை, ஹாடி அவாங் மற்றும் துன் மஹாதீர் ஆகியோரின் உடல்நிலை குறித்து ஜாக்கி எதிர்மறையான கருத்தை பதிவிட்டிருந்தார்.

அதனை தொடர்ந்து, உடல்நலக் குறைவால் மருத்துவமனையில் அனுமதிக்கப்பட்டிருந்த டான் ஸ்ரீ ஹாடி அவாங் குறித்து மோசமான ட்விட்டை பதிவுச் செய்த பயனரின் செயலுக்காக, பிரதமர் வருத்தம் தெரிவித்ததோடு, அந்நபர் மன்னிப்புக் கேட்க வேண்டுமெனவும் கூறியிருந்தார் என்பது குறிப்பிடத்தக்கது.

 Tags
'death wish' upon Hadi Awang

apologises

Individual behind


புது டெல்லி-புனே விமானத்தில் வெடிகுண்டு புரளி; பயணிகள் வெளியேற்றப்பட்டனர்

புது டெல்லி, ஆக 19 – நேற்று வெள்ளிக்கிழமை இந்திய தலைநகர் புது டெல்லியிலிருந்து புனே செல்லவிருந்த விமானத்தில் வெடிகுண்டி இருப்பதாக வந்த மிரட்டல் அழைப்பைத் தொடர்ந்து, விமானத்திலிருந்து பயணிகள் உடனடியாக வெளியேற்றப்பட்டனர்.

பயணிகள் விமானத்தில் ஏறிக் கொண்டிருந்த சமயத்தில் வந்த அழைப்பைத் தொடர்ந்து இந்திரா காந்தி அனைத்துலக விமான நிலையத்தில் பதற்ற நிலை உருவானது.

பரிசோதனைக்குப் பின்னர், வெடிகுண்டி எதுவும் இல்லாதது கண்டு பிடிக்கப்பட்டது.

 Tags
Bomb scare on flight prompts evacuation of passengers

in India


நாட்டில்  டிங்கி காய்ச்சலால் பாதிக்கப்படுபவர்களின் எண்ணிக்கை  அதிகரிக்கிறது

புத்ரா ஜெயா, ஜூன் 24 – ஜூன் 4 ஆம் தேதி முதல் ஜூன் 10 ஆம் தேதிவரை டிங்கி காய்ச்சலினால் பாதிக்கப்பட்டவர்களின் எண்ணிக்கை அதற்கு முந்தைய வாரததில் இருந்ததைவிட 5.8விழுக்காடு அதிகரித்து 2,608 பேராக உயர்ந்துள்ளது. அதோடு டிங்கி காய்ச்சலினால் பாதிக்கப்பட்டவர்களில் மூவர் மரணம் அடைந்ததாக சுகாதாரத்துறையின் தலைமை இயக்குனர் டத்தோ டாக்டர் முகமட் ரட்ஷி அபு ஹசான் ( Muhamad Radzi Abu Hassan ) வெளியிட்ட அறிக்கையில் தெரிவித்துள்ளார். கடந்த ஆண்டு முதல் 23 வார காலத்தில் 20,194 பேர் டிங்கி காய்ச்சலுக்கு பாதிக்கப்பட்டிருந்தனர். இவ்வாண்டு இந்த எண்ணிக்கை 51,331 பேராக உயர்ந்ததாகவும் அறிவிக்கப்பட்டுள்ளது. இவ்வாண்டு இதுவரை டிங்கியின் காரணமாக 37 பேர் மரணம் அடைந்துள்ளனர். மேலும் சிலாங்கூரில் 71 இடங்கள் டிங்கி பரவும் இடங்கள் என்றும் அடையாளம் காணப்பட்டிருப்பதாக டாக்டர் முகமட் ரட்ஷி சுட்டிக்காட்டியுள்ளார்.

 Tags
Kes Denggi

meningkat 5.8 % . Tiga kematian


மைவியை மோதி விபத்துக்குள்ளானது Ducati ; ஓட்டுனர் பலி

பஹாங், குவந்தானில், மைவி காரை மோதி விபத்துக்குள்ளான, உயர் ஆற்றல் கொண்ட Ducati மோட்டார் சைக்கிளோட்டி ஒருவர் சம்பவ இடத்திலேயே உயிரிழந்தார்.

நேற்றிரவு மணி ஒன்பது வாக்கில் நிகழ்ந்த அவ்விபத்தில், 27 வயது கைரூல் அஜ்ஹான் முஹமட் நாயிம் உயிரிழந்ததை, குவந்தான் மாவட்ட போலீஸ் தலைவர் அசிஸ்டன் கமிஸ்னர் வான் முஹமட் ஷாஹாரி வான் பூசு உறுதிப்படுத்தினார்.

நேர் சாலையில் சென்றுக் கொண்டிருந்த Ducati, இடதுபுற சாலையிலிருந்து திடீரென நேர் சாலையில் புகுந்த மைவியை மோதி விபத்துக்குள்ளானதாக கூறப்படுகிறது.

அதனால், வலது விலா எலும்பில் ஏற்பட்ட பலத்த அடி காரணமாக Ducati ஓட்டுனர் சம்பவ இடத்திலேயே உயிரிழந்ததாக கூறப்படுகிறது.

 Tags
Ducati Panigale langgar MyVi

Penunggang maut


கரு கலைப்பு செய்த குற்றத்தை 22 வயது பெண் ஒப்புக் கொண்டார்; நவம்பர் 2-ல் தீர்ப்பு

கோத்தா கினாபாலு, செப் 30 – கருவில் உள்ள சிசுவைக் கலைக்க 22 வயது பெண் ஒருவர் வேண்டுமென்றே மூன்று மாத்திரைகளை எடுத்துக் கொண்டதன் விளைவாக முன்கூட்டிய பிரசவித்ததோடு பிறந்த சிசு ஒரு மணி நேரத்தில் இறந்துவிட்டது. இச்சம்பவம் சபா கோத்தா கினபாலுவில் நடந்துள்ளது.

அப்பெண் தற்போது அக்குற்றத்தை மாஜிஸ்திரேட் நீதிமன்றத்தில் ஒப்புக் கொண்டுள்ள நிலையில் அப்பெண் மீதான சமூக அறிக்கை கிடைக்கும் வரை தீர்ப்பு நவம்பர் இரண்டாம் தேதிக்கு ஒத்திவைக்கப்பட்டுள்ளது.

அப்பெண் தான் கர்ப்பமுற்றதை ஜூன் மாதத்தில் அறிந்துள்ளார். கடந்த ஜூலை 4-ல் இரவு 9.30-க்கு அப்பெண் வயிற்றில் உள்ள அந்த சிசுவைக் கலைக்க வேண்டுமென்றே மாத்திரைகளை எடுத்துக் கொண்டுள்ளார். மறுநாள் வயிற்று வலி ஏற்பட்டு தமது வருங்கால கணவருடன் லிகாஸ்-சில் உள்ள மருத்துவமனையில் அனுமதிக்கப்பட்டு அவர் முன்கூட்டியே பிரசவித்துள்ளார்.

அவர் ஈன்றெடுத்த 800 கிராம் எடை கொண்ட குழந்தை பிறந்து ஒரு மணி நேரத்தில் இருதய பிரச்சனையால் இறந்தது.

இது தொடர்பாக மருத்துவர் ஒருவர் புகார் கொடுத்துள்ளார்.

ஒரு தாயின் உயிரைக் காப்பாற்ற வேண்டும் எனும் நல்ல நோக்கில் அல்லாமல் கருக்கலைப்பு செய்யப்பட்டால் அது சட்டப்படி குற்றமாகும். அப்படி செய்வோர் மீது 10 ஆண்டுகள் சிறை, அபராதம் அல்லது இரண்டுமே விதிக்கப்படலாம்.

தற்போது அப்பெண் 2500 ரிங்கிட் ஜாமினில் விடுவிக்கப்பட்டுள்ளார்.

 Tags
aborting

guilty

pleads

pregnancy

Sabahan


செம்பாங் போலீஸ் தலைமையகத்தில் கொள்ளை ; பறிமுதல் செய்யப்பட்ட போதைப் பொருட்கள் களவு

கோலாலம்பூர், ஜூலை 31 – செம்பாங் போலீஸ் தலைமையகத்தில் நேற்று நிகழ்ந்த கொள்ளை சம்பவத்தின் போது, பறிமுதல் செய்யப்பட்ட போதைப் பொருட்கள் திருடுப்போனதாக கூறப்படுகிறது.

அந்த கொள்ளைச் சம்பவத்தை உறுதிப்படுத்திய, சிலாங்கூர் போலீஸ் தலைவர் டத்தோ ஹுசைன் ஒமார், கொள்ளையர்களை அடையாளம் காணும் பணிகள் முடுக்கி விடப்பட்டுள்ளதாக, சொன்னார்.

முன்னதாக, செப்பாங் போலீஸ் தலைமையகத்தில் நிகழ்ந்த கொள்ளை சம்பவம் தொடர்பான செய்தி வைரலானது.

நேற்று காலை மணி 8.15 வாக்கில், பணிக்கு வந்த போலீஸ் அதிகாரிகள் சிலர் பொருட்கள் கலவாடப்பட்டதை உணர்ந்தனர்.

போலீஸ் தலைமையக கட்டிடத்தின் கதவை திறந்த போது, பொருட்கள் சிதறிக் கிடப்பதையும், முகப்புக்கு அருகில் இருக்கும் சன்னல் திறக்கப்பட்டிருப்பதையும் கண்டுள்ளனர்.

அந்த ஜன்னல் வாயிலாக, போலீஸ் தலைமையகத்திற்குள் புகுந்த கொள்ளையர்கள், போதைப் பொருள் வைக்கப்பட்டிருந்த கிடங்கின் வேலிக் கம்பியை வெட்டி பொருட்களை களவாடிச் சென்றது தொடக்க கட்ட விசாரணையில் தெரிய வந்துள்ளது.

அதே சமயம், சம்பவ இடத்தில் பொருத்தப்பட்டிருந்த CCTV கண்காணிப்பு காமிராவும் சேதப்படுத்தப்பட்டுள்ளது.

எனினும், களவாடப்பட்ட பொருட்கள் மற்றும் அதன் மொத்த மதிப்பு தொடர்பான விவரங்கள் எதுவும் வெளியிடப்படவில்லை.

 Tags
barang kes dadah hilang

Stor IPD Sepang kena pecah


பெண்களின் 25 உள்ளாடைகளை திருடிய ஆடவன் கைது

தலைநகர், ஸ்ரீ பெட்டாலிங் குடியிருப்புப் பகுதியில், பெண்களின் உள்ளாடைகளை திருடி வந்த ஆடவன் ஒருவன் கடந்த திங்கட்கிழமை கைதுச் செய்யப்பட்டான்.

கொடியில் உலரும் உள்ளாடைகளை, அந்த 45 வயது ஆடவன் சந்தேகிக்கும் வகையில் நோட்டம் விடுவதை, அப்பகுதியில் வசிக்கும் நபர் ஒருவர் பார்த்துள்ளார்.

போலீசாரை தொடர்புக் கொண்டு அந்நபர் வழங்கிய தகவலின் அடிப்படையில், அவ்வாடவன் கைதுச் செய்யப்பட்டதை, பிரிக்பீல்ட்ஸ் போலீஸ் தலைவர் அசிஸ்டன் கமிஸ்னர் அமிஹிசாம் அப்துல் சூகோர் உறுதிப்படுத்தினார்.

அவ்வாடவன் இதுவரை, மூன்று வெவ்வேறு வீடுகளில், பெண்களின் 25 உள்ளாடைகளை திருடியதை, தொடக்க கட்ட விசாரணையில் ஒப்புக் கொண்டுள்ளான்.

அவனிடமிருந்து திருடப்பட்ட அனைத்து உள்ளாடைகளையும் போலீசார் பறிமுதல் செய்துள்ளனர்.

 Tags
curi 25 seluar dalam wanita

ditahan

Lelaki


நாமக்கல்லில், ஷவர்மா சாப்பிட்ட சிறுமி பலி ; 43 பேர் மருத்துவமனையில் அனுமதி

தமிழ்நாடு, செப்டம்பர் 19 – பரமத்தி வேலூரிலுள்ள, உணவகம் ஒன்றில் ஷவர்மா உணவை சாப்பிட்ட கலையரசி என்ற 13 வயது சிறுமி உயிரிழந்தார்.

உணவை உண்டு விட்டு வீடு திரும்பிய சில மணி நேரத்தில், அவர் படுக்கையில் இறந்து கிடக்க காணப்பட்டதாக கூறப்படுகிறது.

அதே உணவகத்தில் உட்கொண்ட அவரது குடும்பத்தார் சிலர் மருத்துவமனையில் அனுமதிக்கப்பட்டுள்ளனர்.

கடந்த வாரம் இறுதியில், சம்பந்தப்பட்ட உணவகத்தில் இருநூறுக்கும் அதிகமானோர் உணவு உட்கொண்ட வேளை ; அதில் ஐந்து சிறார்கள், 16 மருத்துவ கல்லூரி மாணவர்கள், கர்ப்பிணி பெண் ஒருவர் உட்பட 43 பேர் பாதிக்கப்பட்டதை, நாமக்கல் ஆட்சியாளர் டாக்டர் எஸ். உமா உறுதிப்படுத்தியுள்ளார்.

அவர்கள் அனைவரும் நாமக்கல் மருத்துவமனையில் அனுமதிக்கப்பட்டுள்ள வேளை ; சம்பந்தப்பட்ட உணவகம் உடனடியாக மூடி சீல் வைக்கப்பட்டுள்ளது.

நச்சுணவால் மரணம் விளைவித்த குற்றத்திற்காக, சம்பந்தப்பட்ட உணவகத்தின் உரிமையாளரும், இரு சமையல்காரர்களும் கைதுச் செய்யப்பட்டுள்ளனர்.

அச்சம்பவத்தைத் தொடர்ந்து, நாமக்கல்லில், ஷவர்மா விற்பனைக்குத் தற்காலிக தடை விதிக்கப்பட்டுள்ளது.

 Tags
43 more in hospital

dies after eating shawarma

Namakkal girl


நியூசிலாந்தில நாடாளுமன்ற விவகாரங்களில் Tik Tok  செயலிக்கு தடை

சிட்னி, மார்ச் 17 – நாடாளுமன்றம் தொடர்பான விவகாரங்களில் TiKTok செயலி பயன்படுத்துவதற்கு நியூசிலாந்து தடைவிதித்துள்ளது . கணினி பாதுகாப்புத்துறை நிபுணர்கள் தெரிவித்த ஆலோசனையைத் தொடர்ந்து இம்முடிவு எடுக்கப்பட்டதாக அதிகாரிகள் தெரிவித்தனர். இம்மாத இறுதிக்குள் நியூசிலாந்தின் நாடாளுமன்ற விவகாரங்களில் TiK ToK பயன்படுத்துவதற்கு முழுமையான தடை விதிக்கப்பட்டுள்ளதாக நாடாளுமன்ற சேவைகளுக்கான தலைமை நிர்வாகி Rafael Gonzalez Montero தெரிவித்தார்.

 Tags
linked to parlement

new zealand

on devices

tiktok

to ban


சிகமாட்டில்  நிகழ்ந்த  கோர விபத்தில்   மூவர் மரணம்

சிகமாட், மே 28 – ஜோகூர் சிகமாட் , ஜாலான் Segamat , Kampung Kwongsi இரு வாகனங்கள் நேருக்கு நேர் மோதிக்கொண்ட விபத்தில் மூவர் மாண்டதோடு மற்றொருவர் கடுமையாக காயம் அடைந்தார். விபத்திற்குப் பின் அந்த இரு வாகனங்களில் ஒன்றில் தீப்பற்றியதால் 70 விழுக்காடு சேதம் அடைந்தது. தீயணைப்பு படையினர் விபத்து நிகழ்ந்த இடத்திற்குள் செல்வதற்குள் தீயணைப்பு கருவியை பயன்படுத்தி பொதுமக்கள் அந்த வாகனத்தின் தீயை அணைத்தனர். முதல் வாகனத்தில் மூவர் இருந்தனர், அவர்களில் கடுமையாக காயம் அடைந்த 67 வயது நபரை பொதுமக்கள் வெளியேற்றினர், இதர இருவர் பின்புறப் பகுதியில் சிக்கிக்கொண்டதால் தீயில் கருகி மாண்டவர். இரண்டாவது வாகனம் விபத்திற்குப் பின் கால்வாயில் விழுந்ததால் அதில் சிக்கிக் கொண்ட 36 வயது நபர் விபத்து நிகழ்ந்த இடத்திலேயே இறந்தார் என சிகமாட் OCPD சூப்ரிடன்ட் Ahmad Zamri Marinsha தெரிவித்தார்.

 Tags
collided

hurt after

in Segamat

one seriously

three killed

Vehicles


மலேசிய இந்திய   பட்டதாரிகள்  சங்கத்தின்  ஏற்பாட்டில்   இந்திய  அரசியல்  முன்நகர்வு   கருத்தரங்கம்

கோலாலம்பூர், மே 31 – மலேசிய இந்திய பட்டதாரிகள் சங்கம் அரசு சார்பற்ற இயக்கங்களின் ஒத்துழைப்போடு இந்திய அரசியல் முன்நகர்வு கருத்தரங்கை ஏற்பாடு செய்துள்ளது. எதிர்வரும் ஜூன் 10 ஆம் தேதி சனிக்கிழமை மிட்லண்ட்ஸ் மாநாட்டு மண்டபத்தில் பிற்பகல் 2 மணி முதல் மாலை 6 மணிவரை இக்கருத்தரங்கு நடைபெறும். அரசியல் கட்சிகளிடையே கொள்கை , சிந்தாந்தம் போன்ற விவகராங்களில் முரண்பட்ட கருத்துக்கள் இருந்தாலும் இந்திய சமூகத்தை பாதிக்கக்கூடிய விவகாரங்களில் கட்சி சார்பற்ற நிலையில் ஒன்றினைந்து பணியாற்ற வேண்டும் என்ற நோக்கத்தில் இந்த அரசியல் முன் நகர்வு கருத்தரங்கம் நடத்தப்படுகிறது.

இந்த கருத்தரங்கை சிலாங்கூர் மந்திரிபுசார் டத்தோஸ்ரீ அமிருடின் ஷாரி தொடக்கிவைப்பார். போக்குவரத்து அமைச்சர் அந்தோனி லோக் இக்கருத்தரங்கை நிறைவு செய்து வைப்பார். பினாங்கு துணை முதல்வர் டாக்டர் பி.ராமசாமி முதன்மை உரையாற்றுவார். கருத்தரங்கை ஒட்டி நடைபெறும் விவாத அமர்வில் ஈப்போ பாராட் நாடாளுமன்ற உறுப்பினர் எம்.குலசேகரன், சுங்கை பூலோ நாடாளுமன்ற உறுப்பினரும் மித்ரா பணிக்குழுவின் தலைவருமான டத்தோ ஆர்.ரமணன், செந்தோசா சட்டமன்ற உறுப்பிர் குணராஜ் ஜோர்ஜ், கிள்ளான் முன்னாள் எம்.பியும் SPAN தலைவருமான சார்ல்ஸ் சன்டியாகோ ஆகியோர் பங்குபெறுவர் என இந்த கருத்தரங்கின் ஏற்பாட்டுக் குழுத் தலைவரும் , MAIUG உதவித் தலைவருமான ரவிந்திரன் அர்ஜூன் வணக்கம் மலேசியாவிடம் தெரிவித்தார்.

 Tags
advance Seminar

Association In arrangement

Graduates of the

Indian politics

malaysian indian


இந்தியாவில்  வெங்காய விலை வீழ்ச்சி   2 லட்சம்  விவசாயிகள் பாதிப்பு

புதுடில்லி, மார்ச் 1 – இந்தியாவில் வெங்காய விலை மோசமாக வீழ்ச்சி கண்டதால் இரண்டு லட்சம் விவசாயிகள் பெரும் பாதிப்புக்கு உள்ளானதோடு பாதிக்கப்பட்ட விவசாயிகளுக்கு ஆதரவாக அரசியல்வாதிகளும் மறியலில் ஈடுபட்டனர். காரீஃப் பருவ வெங்காயத்தை விவசாயிகள் அதிக அளவில் பயிரிட்டதே விலை வீழ்ச்சிக்கு காரணம் என வேளாண்துறை நிபுணர்கள் கூறுகின்றனர். இந்தியாவின் 40 விழுக்காடு வெங்காய உற்பத்தி மகராஸ்டிரா நாசிக் மாவட்டத்தில் பயிரிடப்படுகிறது. அம்மாவட்டத்தில் லாசால்கான் சந்தைதான் ஆசியாவிலேயே மிகப்பெரிய வெங்காய சந்தையாக திகழ்கிறது. இதனிடையே மகராஸ்டிரா மாநில சட்டமன்றத்திற்கு வெளியே தேசியவாத காங்கிரஸ் கட்சியின் சட்டமன்ற உறுப்பினர்கள் வெங்காய மாலைகளை கழுத்தில் போட்டுக்கொண்டு மறியலில் ஈடுபட்டனர்.

 Tags
200000 farmers

affected

Drop

more than

onion prices


மலேசிய அறிவியல் பல்கலைக்கழக துணை வேந்தருடன் செனட்டர்  சிவராஜ் சந்திப்பு

கோலாலம்பூர், ஜூன் 7 – எஸ்.டி.பி.எம் மற்றும் அதற்கு நிகரான கல்வித் தகுதியைக் கொண்ட இந்திய மாணவர்களுக்கு பினாங்கு மலேசிய அறிவியல் பல்கலைக்கழத்தில் பயில்வதற்கு கூடுதல் இடங்களை பெறுவது தொடர்பில் அப்பல்கலைக்கழகத்தின் துணைவேந்தர் பேரராசிரியர் டத்தோ டாக்டர் Abdul Rahman Mohamedட்டை இன்று காலையில் ம.இ.காவின் மத்திய செயலவை உறுப்பினர் செனட்டர் சிவராஜ் சந்திரன் சந்தித்து பேசினார்.

மேலும் எஸ்.பி. எம் முடித்த மாணவர்கள் உயர்க்கல்வித் துறையில் பயில்வதற்கு ஆர்வமின்றி இருப்பது குறித்தும் தாங்கள் விவாதித்தாகவும் அவர் கூறினார்.

GIG பொருளாதார துறையில் இருந்துவரும் வேலை வாய்ப்புக்களினால் எஸ்.பி.எம் முடித்த மாணவர்களில் 50 விழுக்காட்டினர் சொந்த தொழில்துறையில் வேலை செய்வதில் ஆர்வமாக இருக்கின்றனர்.

மலேசிய அறிவியல் பல்கலைக்கழகத்தை பொறுத்தவரை அதன் 60 விழுக்காடு கல்வி துறைக்கான இடங்கள் அறிவியல் துறை பாடங்கள் சம்பந்தப்பட்டவையாக உள்ளன. அதே வேளையில் இந்த விவகாரத்தில் உதவும் தமது கடப்பாட்டை பேராசிரியர் டத்தோ டாக்டர் Abdul Rahman தெரிவித்ததோடு இந்திய சமூகத்தின் சமுக பொருளாதார உருமாற்றத்தில் மலேசிய அறிவியல் பல்கலைக்கழகம் பங்கேற்பதற்கு முன்வருவதாகவும் தெரிவித்தார் .

இந்த வேளையில் டாக்டர் Abdul Rahman , மலேசிய அறிவியல் பல்கலைக்கழகத்தின் மூத்த துணை பதிவதிகாரி Haji Ramli மற்றும் பல்கலைகக் கழகத்தின் பேரிடர் நிர்வாக மைய இயக்குனர் பேராசிரியர் டாக்டர் சிவமுருகன் பாண்டியன் ஆகியோரும் தம்மை சந்தித்தது குறித்தும் சிவராஜ் தமது நன்றியை தெரிவித்துக்கொண்டார்.

 Tags
of the Malaysian

Science University

Senator with the

Shivraj Junction

Vice-Chancellor


மித்ரா நடவடிக்கைகளுக்கு ஆலோசனை வழங்க பிரதமரின் கீழ் சிறப்பு  செயற்குழு – குலசேகரன்

புத்ராஜெயா, ஏப் 13 – இந்திய சமூக உருமாற்று பிரிவான மித்ராவின் வழி இந்திய சமூகத்துக்காக எப்படிபட்ட செயல் நடவடிக்கைகள் மேற்கொள்ளப்பட வேண்டும் எனும் ஆலோசனையை வழங்க பிரதமர் டத்தோ ஶ்ரீ அன்வார் இப்ராஹிமின் கண்காணிப்பின் கீழ் 6 நாடாளுமன்ற உறுப்பினர்களைக் கொண்ட சிறப்பு செயற்குழு அமைக்கப்படவுள்ளதாக ஈப்போ பாராட் நாடாளுமன்ற உறுப்பினர் குலசேகரன் தெரிவித்திருக்கிறார்.

இது பிரதமரின் அரசியல் செயலாளர் Chan Ming Kai தலைமையில் ஏறக்குறைய 15 நாடாளுமன்ற உறுப்பினர்கள், செனட்டர்கள், மித்ராவின் தலைமை இயக்குனர் ரவிந்திரன் நாயர் உட்பட மித்ராவின் அதிகாரிகள் கலந்துக் கொண்ட விளக்கமளிப்பு கூட்டத்திற்குப் பின் செய்தியாளர்களிடம் பேசியபோது குலசேகரன் இதனைத் தெரிவித்தார்.

இவ்வருட இந்தியர்களுக்கான சமூக நல திட்டங்களை மேற்கொள்ள மானியத்திற்கு விண்ணப்பிக்க வருகின்ற ஏப்ரல் 28ஆம் திகதி வரை மித்ரா திறந்துள்ளது. ஆனால் இந்த கால அவகாசம் போதாது என்றும் அது நீட்டிக்கப்பட வேண்டும் என்றும் அக்கூட்டத்தில் முடிவு செய்யப்பட்டதாக குலசேகரன் கூறினார்.

கடந்த காலங்களில் ஏற்பட்ட பலவீனங்கள் இனி வரும் காலங்களில் நிகழாமல் இருப்பதை உறுதி செய்வதே அவசியம் என இக்கூட்டத்தில் கலந்துக் கொண்ட சுங்கை சிப்புட் நாடாளுமன்ற் உறுப்பினர் கேசவன் மற்ற்றும் சிகாமட் நாடாளுமன்ற உறுப்பினர் யுனேஸ்வரனும் வலியுறுத்தினர்.

 Tags
Kulasekaran

Special Working Committee

to advise Mitra activities

under Prime Minister


ஹங்காங் அனைத்துலக விமான நிலையத்தில் கணினி கோளாறு

ஹங்காங், மார்ச் 16 – கோவிட் தொற்று பரவுவதற்கு முன் உலகில் மிகவும் பரபரப்பாக செயல்பட்ட ஹங்காங் அனைத்துலக விமான நிலையத்தில் இன்று ஏற்பட்ட கணினி கோளாறினால் ஆயிரக்கணக்கான பயணிகள் தாமதப் பிரச்சனையை எதிர்நோக்கினர். அதிகமான பயணிகள் தங்களது பயணப் பெட்டிகளை சேகரிப்பதற்கு நீண்ட வரிசையில் காத்திருப்பதை TVB தொலைக்கட்சியில் காணமுடிந்தது. இந்த சம்பவம் குறித்து அறிக்கை வெளியிடப்படும் என விமான நிலைய அதிகாரிகள் தெரிவித்தனர். எனினும் இது குறித்த மேல் விவரங்களை அவர்கள் வெளியிடவில்லை.

 Tags
Airport

at Hong Kong

breakdown

Computer

delays

hundreds of travellers


அரசு ஆதரவு  எம்.பிக்களுக்கான  ஆண்டு ஒதுக்கீடு  குறைப்பு  – அன்வார்

போர்ட்டிக்சன், பிப் 3 – நாட்டின் பொருளாதாரம் இன்னமும் மீட்சி கண்டு வருவதால் அரசாங்க ஆதரவு நாடாளுமன்ற உறுப்பினர்களுக்கான ஆண்டு மேம்பாட்டு ஒதுக்கீடு குறைக்கப்பட்டுள்ளதாக பிரதமர் டத்தோஸ்ரீ அன்வார் இப்ராஹிம் தெரிவித்துள்ளார். பொருளாதாரம் சீரடைந்தவுடன் அந்த ஒதுக்கீடுகள் அதிகரிக்கப்படும் என அவர் கூறினார். அதேவேளையில் முக்கியமான திட்டங்கள் மேற்கொள்ளப்படுவதை உறுதிப்படுத்துவதற்கு மாவட்ட அதிகாரிகள் மற்றும் மாநில பொருளாதார மேம்பாட்டு அதிகாரிகளுடன் நாங்கள் ஒருங்கிணைந்து செயல்படுவோம் என அன்வார் தெரிவித்தார். இவ்வாண்டு அரசாங்க ஆதரவு எம்.பிக்களுக்கான தொகுதி ஒதுக்கீடு ஒவ்வொருவருக்கும் 38 லட்சம் ரிங்கிட்டிலிருந்து 66 விழுக்காட்டிற்கும் மேலாக அதாவது 13 லட்சம் ரிங்கிட்டாக குறைக்கப்பட்டுள்ளதாக நேற்று தகவல் வெளியாகின.

 Tags
Allocation for MPs

cut as economy still recovering

says Anwar


45 முறை டோல் செலுத்தாமல் தப்பித்து வந்த மெர்செடிஸ் ஓட்டுநர் இறுதியாக கைது

கோலாலம்பூர், ஜன 10 – பணக்காரர் ஆனால் கஞ்சத்தனம். 45 முறை சாலைக் கட்டணம் செலுத்துவதிலிருந்து தப்பித்து வந்த Mercedez Benz கார் ஓட்டுநரை அவ்வாறு வர்ணித்திருக்கின்றனர் வலைத்தளவாசிகள்.

அந்த பெண் ஓட்டுநர் இறுதியாக, அம்பாங் – கோலாலம்பூர் அடுக்கு நெடுஞ்சாலையின் டோல் சாவடியில் அண்மையில் கைது செய்யப்பட்டார்.

சாலை கட்டணத்தை செலுத்தாமல் தவிர்த்து வந்ததால் , நிலுவையில் இருந்த 275 ரிங்கிட் 65 சென்னை செலுத்துவதற்கு அந்த ஓட்டுநர் இணங்கியதாகவும் , அந்த நெடுஞ்சாலை பராமரிப்பு நிறுவனமான Prolintas தெரிவித்தது.

சாலை கட்டணம் செலுத்தாமல் தப்பிப்பது அத்துமீறிய ஒரு செயல் மட்டுமல்ல, பிற வாகனமோட்டிகளுக்கும் ஆபத்தானது என அந்நிறுவனம் கூறியது. ஏனெனில், வழக்கமாக சாலை கட்டணம் செலுத்துவதிலிருந்து தப்பிக்க , வாகனமோட்டி, சாலைக் கட்டண தடுப்பு மூடப்படுவதற்கு முன்பாகவே, மற்ற வாகனத்தை மிக அருகில் பின்தொடர்வர் என Prolintas குறிப்பிட்டது.

 Tags
45 times

avoiding

caught

Mercedez driver

toll


முன்னாள்  மத்திய அமைச்சர் சாரத் யாதவ் மறைவு பிரதமர் மோடி  இரங்கல்

புதுடில்லி, ஜன 13 – இந்தியாவின் முன்னாள் மத்திய அமைச்சரும் அந்நாட்டின் முன்னணி socialist  தலைவர்களில் ஒருவருமான    Sharad Yadav நேற்றிரவு காலமானார். 1989  – ஆம் ஆண்டு   பி.பி சிங் அமைச்சரவையிலும்  பின்னர்   முன்னாள் பிரதமர் Vajpayee பிரதமராக இருந்தபோது அவரது அமைச்சரவையில்  1999 -ஆம் ஆண்டு முதல்  2004 – ஆம் ஆண்டுவரை  Sharad Yadav  மத்திய அமைச்சராக இருந்தார்.   75 வயதுடைய  Sharad Yadav  ஐக்கிய ஜனதா கட்சியின் தலைவரும் ஆவார். Bihar – ரின் ஆளும்  ஐக்கிய ஜனதா தளத்தின முன்னாள் தலைவருமான Sharad Yadav  வயது முதிர்வு காரணமாக  Haryana – வில்  தனியார் மருத்துவமனையில் சிகிச்சை பெற்று வந்தபோது   இறந்தார்.  அவரது மறைவுக்கு பிரதமர்  Narendra Modi, Congress தலைவர் Mallikarjun உட்பட பலர் இரங்கல் தெரிவித்துள்ளனர்.

 Tags
Congress

Demise

Irreparable Loss. Indian Politics

Sharad Yadav's


அமெரிக்க அதிபர் பதவிக்கு மீண்டும்  போட்டியிடப் போவதாக முன்ளாள் துணையதிபர்  மைக் பென்ஸ் அறிவிப்பு

வாஷிங்டன், ஜூன் 6 – குடியரசு கட்சியைச் சேர்ந்த முன்னாள் துணையதிபர் மைக் பென்ஸ் (Mike Pence) அடுத்த ஆண்டு நடைபெறவிருக்கும் அமெரிக்க அதிபர் தேர்தலில் போட்டியிடப்போவதாக நேற்று அதிகாரப்பூர்வமாக அறிவித்துள்ளார்.

டோனால்ட் ட்ரம்ப் (Donald Trump) அதிபராக இருந்தபோது 67 வயதுடைய மைக் பென்ஸ் துணையதிபர் பதவியில் இருந்தார்.

அவரது இந்த முடிவினால் குடியரசு கட்சியின் சார்பில் அதிபர் பதவிக்கான வேட்பாளரின் அங்கீகாரத்தை பெறுவதில் கடும் போட்டி ஏற்பட்டுள்ளது.

டோனால்ட் ட்ரம்ப் மற்றும் புலோரிடாவி கவர்னர் டெசான்திஸ் (Desantis) ஆகிய இருவரும் ஏற்கனவே அடுத்த ஆண்டு அதிபர் பதவிக்கு குடியரசு கட்சியின் சார்பில் வேட்பாளர்களாக நிற்கப்போவதாக அறிவித்திருந்தனர் என்பது குறிப்பிடத்தக்கது

 Tags
Ex-VP Pence

jumps into 2024

white house Race


மியன்மார்  எல்லைக்கு  அருகே  மலேசிய  பெண் காணவில்லை

கோலாலம்பூர், ஜூன் 6 – மியன்மார் எல்லைக்கு அருகே மலேசிய இளம் பெண் ஒருவர் காணாமல்போனது தொடர்பில் அவரை தேடி கண்டுப்பிடிக்கும் நடவடிக்கையில் தாய்லாந்து அதிகாரிகள் ஈடுபட்டுள்ளனர் . மியன்மாருடன் எல்லையைக் கொண்டுள்ள வடகிழக்கு Chiang Rai மாநிலத்தில் 22 வயதுடைய Angie Chong Sum Yee என்ற அந்த பெண் ஆகக்கடைசியாக காணப்பட்டதாக Bangkok Post தகவல் வெளியிட்டது. தமது மகள் மியன்மாரின் Tachilek வட்டாரத்தில் நுழைந்திருக்கலம் என்றும் அவரது பாதுகாப்பு குறித்து கவலைப்படுவதாக Chong கின் தாயாரான ஜோகூரைச் சேர்ந்த Chee Choy Wen தெரிவித்தார். மே 29 ஆம்தேதி தனியாக விமானத்தின் மூலம் Chiang Mai சென்ற Chong அங்கு அவர் எடுத்துக்கொண்ட பல புகைப்படங்களையும் அவரது தாயாருக்கு அனுப்பியுள்ளார்.

 Tags
border

near Myanmar

search for malaysian

Thai authorities help

woman missing


மாற்றுத்திறனாளி சிறுவன், சலவை இயந்திரதிற்குள் விழுவதற்கு முன் அதில் ஏறினானா?

ஈப்போ, அக்டோபர் 17 – தனது பாட்டியால் சலவை இயந்திரத்தில் மயங்கிய நிலையில் கண்டெடுக்கப்பட்ட ஆறு வயது சிறுவன், இயங்கிக் கொண்டிருந்த சலவை இயந்திரத்தில் ஏறி விழுந்திருக்கலாம் என சந்தேகிக்கப்படுகிறது.

நேற்று காலை மணி 9.30 வாக்கில் வீட்டில் அனைவரும் உறங்கிக் கொண்டிருந்த சமயத்தில், “ஆட்டிசம்” குறைப்பாட்டால் பாதிக்கப்பட்ட அந்த மாற்றுத்திறனாளி சிறுவன், சலவை இயந்திரத்தில் ஏறி இருக்கலாம் என நம்பப்படுவதாக, ஈப்போ மாவட்ட போலீஸ் தலைவர் அசிஸ்டன் கமிஸ்னர் யாஹாயா ஹசான் தெரிவித்தார்.

அந்த சலவை இயந்திரம் மேலிருந்து திறக்கும் ரகத்தை சேர்ந்தது. சிறுவன் கண்டுபிடிக்கப்பட்ட போது, அந்த இயந்திரம் செயல்பாட்டை நிறுத்தி இருந்தது. அதனால், சிறுவன் அந்த இயந்திரத்தில் ஏறி உள்ளே விழுந்திருக்கலாம் என நம்புவதாக, யாஹாயா ஹசான் சொன்னார்.

முன்னதாக, மஞ்சோய், கம்போங் சுங்கை தாபா தம்பஹானிலுள்ள, வீடொன்றில், சலவை இயந்திரத்திலிருந்து சுயநினைவின்றி கண்டெடுக்கப்பட்ட ஆறு வயது சிறுவன் ஒருவன், இறந்து விட்டதை, நேற்று காலை மணி 11.02 வாக்கில், ராஜா பெர்மைசூரி பைனுன் மருத்துவமனை அதிகாரிகள் உறுதிப்படுத்தினர்.

கூரிய ஆயுதத்தால் தலையில் ஏற்பட்ட பலத்த காயம் காரணமாக அவன் உயிரிழந்தது, சவப்பரிசோதனை வாயிலாக தெரிய வந்ததுள்ளது குறிப்பிடத்தக்கது.

 Tags
Budak OKU

dalam mesin basuh

disyaki panjat

sebelum jatuh


தென் சீனக் கடலில்  மலேசியாவின்  பிரதேசத்தில்தான்  பெட்ரோனாஸ்   திட்டம்   உள்ளது  -பிரதமர் அன்வார்

கோலாலம்பூர், ஏப் 4 – தென் சீனக் கடலில் அரசாங்கத்தின் பெட்ரோனாஸ் எரிபொருள் நிறுவனம் மலேசிய கடல் பகுதியில்தான் தனது தொழில் நடவடிக்கையில் ஈடுபட்டு வருகிறது என சீனாவிடம் தாம் தெரிவித்திருப்பதாக பிரதமர் டத்தோஸ்ரீ அன்வார் இப்ரஹிம் இன்று தெரிவித்தார். அந்த இடத்தை சீனா உரிமை கொண்டாடி வருவது தொடர்பில் நாடாளுமன்றத்தில் கேள்வி நேரத்தின்போது விளக்கம் அளித்தபோது அன்வார் இத்தகவலை வெளியிட்டார். பெட்ரோனாஸ் மலேசிய கடல் பகுதியில்தான் தனது நடவடிக்கையை மேற்கொண்டு வருகிறது. பெட்ரோனாஸ் அந்த இடத்தில் தொடர்ந்து தனது நடவடிக்கையை மேற்கொண்டுவரும் என அன்வார் கூறினார். எனினும் கடலுக்கு அப்பால் பெட்ரோனாஸ் மேற்கொண்டுவரும் திட்டம் மற்றும் சரியான இடம் குறித்து அன்வார் விவரிக்கவில்லை. அதே வேளையில் தங்களது உரிமை என சீன கருதினால் அதன் தொடர்பில் பேச்சு நடத்தவும் தயாராக இருப்பதையும் இவ்வாரம் அன்வார் கூறியிருந்தார்.

 Tags
In the South China

In the territory Petronas

Prime Minister Anwar

Sea of Malaysia

There is a plan


PERKESO  டைலசிஸ் மையம்  நிதிச்சுமையை  எளிதாக்கும்  மனிதவள அமைச்சர்   சிவகுமார் தகவல்

புத்ரா ஜெயா ஆக 18- SOCSO டயாலிசிஸ் மையத்தின் முன்முயற்சியை செயல்படுத்துவது குறித்து விவாதிக்க சுகாதார அமைச்சர் டாக்டர் Zaliha Mustafa முக்கிய சந்திப்பை நடத்தியதாக மனிதவள அமைச்சர் வி .சிவகுமார் தெரிவித்திருக்கிறார்.

இந்த திட்டத்தில் டைலசிஸ் எனப்படும் இரத்த சுத்திகரிப்பு சிகிச்சையை மேற்கொள்பவர்களின் நிதிச் சுமையை குறைக்க முடியும் என அவர் கூறினார். சுகாதார அமைச்சின் அலுவலகத்தில் டாக்டர் Zaliha Mustafa வுடன் நடைபெற்ற ஒருமணி நேர சந்திப்பில் இது குறித்து விரிவாக விவாதிக்கப்பட்டதாக சிவகுமார் கூறினார்.

SOCSO டைலசிஸ் மையத்தை நிறுவுவதன் மூலம், மனிதவள அமைச்சு சொக்சோ சந்தாதாரர்களின் சேமிப்பை இலக்காகக் கொண்டுள்ளதோடு செக்சோ உறுப்பினர்களுக்கு பெரும் பயனாக இருக்கும் என அவர் தெரிவித்தார். அதோடு நோயாளிகளின் நிதிச் சுமையை இது குறைக்க முடியும் .

சிறுநீரக நோயாளிகளின் பெரும்பாலோர் B-40 எனப்படும் குறைந்த வருமானம் பெறும் தரப்பினராக இருப்பதையும் சிவக்குமார் சுட்டிக்காட்டினார். PERKESO டைலசிஸ் மையத்தின் முன்முயற்சியானது தொழிலாளர் சமூகத்திற்கு பெரும் நன்மையை கொடுப்பதாக இருக்கும் என அவர் தெரிவித்தார்.

 Tags
beban ahli Perkeso

perkeso akan meringankan

Perkhidmatan dialysis


வயதான புலியுடன் உதட்டு முத்தமழை பொழிந்த நபர்

ஜூலை 20 – வயதான புலியுடன் ஒருவர் தொடர்ந்து முத்தமிட்டு கொஞ்சி விளையாடும் வீடியோ, சமூக வலைதளங்களில் வைரலான நிலையில், அதிர்ச்சியையும், ஆச்சரியத்தையும் ஏற்படுத்துகிறது.

இன்ஸ்டாகிராமில் வெளியிடப்பட்ட அந்த வீடியோவில், தன்னைவிட பெரிய உருவம் கொண்ட புலியை கொஞ்சும் அந்த நபர், அதன் உதட்டின் மேல் உதடு வைத்து முத்தமழை பொழிகிறார்.

இந்த வீடியோவை பார்த்து ஒரு சிலர் ஆச்சரியத்தை வெளிப்படுத்தினாலும், பெரும்பாலானோர் கவலை தெரிவிக்கின்றனர். புலி போன்ற வேட்டை விலங்குகளுடன் இவ்வளவு நெருக்கம் காட்டுவது ஆபத்தை விளைவிக்கும் என்று எச்சரித்தனர்.

எப்படி இருந்தாலும் இன்ஸ்டாகிராமில் இந்த வீடியோ 68 மில்லியன் பார்வைகளை பெற்றது.

 Tags
Heartwarming or stupid?

kissing massive tiger

sparks online debate

Viral video of man


நீண்ட கால சிறைத் தண்டனை பெற்றவர்களுக்கு முறையீடு செய்ய சிறை நிர்வாகம் உதவ வேண்டும்  –  நீதிபதி கமாலுடின்

புத்ரா ஜெயா, ஜன 26 – ஐந்து ஆண்டு காலத்திற்கும் கூடுதலாக சிறைத் தண்டனை விதிக்கப்பட்ட குற்றவாளிகள் மேல்முறையீடு செய்வதற்கு சிறைச்சாலைத்துறை உதவ வேண்டும் என மேல் முறையீடு நீதிமன்ற நீதிபதி கமாலுடின் சைட் ஆலோசனை தெரிவித்துள்ளார். இந்த பிரிவைச் சேர்ந்த கைதிகள் உயர் நீதிமன்றங்களில் முறையீடு செய்வதற்கான வாய்ப்புகள் வழங்கப்பட வேண்டும் என அவர் சுட்டிக்காட்டினார். எந்தவொரு வழக்கறிஞரும் இத்தகைய கைதிகளின் மேல் முறையீட்டிற்கு உதவ முனவர வேண்டும் என அவர் கேட்டுக்கொண்டார். கற்பழிப்பு குற்றத்திற்காக 25ஆண்டு சிறை மற்றும் மூன்று பிரம்படி தண்டனை விதிக்கப்பட்டுள்ள 34 வயதுடைய ஆடவர் மேல் முறையீடு செய்வதற்கான கால அவகாசத்தை நீட்டிக்கும்படி செய்துகொண்ட மனுவை தள்ளுபடி செய்தபோது நீதிபதி கமாலுடின் இதனை தெரிவித்தார்.

 Tags
file appeals

Help inmates

judge

long jail terms

prisons dept


முஹிடின்  விடுவிக்கப்பட்டதை  எதிர்த்து  அரசு தரப்பின்  மேல் முறையீடு   விசாரணை   பிப்ரவரி  28 இல்   நடைபெறும்

புத்ராஜெயா, செப் 27 – முன்னாள் பிரதமர் டான்ஸ்ரீ முஹிடின் யாசின் Jana Wibawa திட்டத்தில் தொடர்புடை 232.5 மில்லியன் ரிங்கிட் அதிகார துஷ்பிரயோகம் செய்த நான்கு குற்றச்சாட்டுகளில் இருந்து விடுவிக்கப்பட்டு விடுதலை செய்த உயர் நீதிமன்றத்தின் தீர்ப்பை எதிர்த்து அரசுத் தரப்பு செய்துள்ள மேல் முறையீடு மீதான விசாரணை அடுத்த ஆண்டு பிப்ரவரி 28 ஆம் தேதி முதல் இரண்டு நாட்கள் நடைபெறும். மேல் முறையீட்டு நீதிமன்றத்தின் துணை பதிவு அதிகாரி Mohd Khairi Horon இதனை தெரிவித்தார்.

அரசாங்க தரப்பு வழக்கறிஞர் டத்தோ Wan Sharuddin Wan Shahruddin wan Ladin மற்றும் முஹிடின் வழக்கறிஞர் Chetan Jethwani ஆகியோரும் இதனை உறுதிப்படுத்தினர். இதனிடையே சட்டவிரோத நடவடிக்கைகளில் முஹிடின் வருமானத்தைப் பெற்றதது தொடர்பான மற்ற மூன்று குற்றச்சாட்டுகளின் விசாரணையை தற்காலிகமாக நிறுத்திவைக்க உத்தரவைப் பெறுவதற்கு அரசுத் தரப்பு செய்துள்ள வழக்கு மனு மீதான விசாரணைக்கான தேதியை நவம்பர் 29 ஆம் தேதிக்கு செஷன்ஸ் நீதிமன்றம் நிர்ணயித்திருப்பதாக Wan Sharuddin தெரிவித்தார்.

 Tags
Appeal hearing against Muhyiddin’s acquittal

for power abuse charges on Feb 28


புதிய யுக்தியைப் பயன்படுத்தி சாலையில் வழிப்பறி கொள்ளையா ?

கோலாலம்பூர், பிப் 10 – புதிய யுக்தியைப் பயன்படுத்தி சாலையில் வழிப்பறிக் கொள்ளைகள் நிகழ்வதாக கூறப்படுவது தொடர்பில் இதுவரை எந்தவொரு புகாரையும் பெறவில்லை என போலீஸ் தெரிவித்தது.

வாகனமோட்டிகளின் கவனத்தைப் பெறுவதற்காக , சாலையில், கைபேசியில் உள்ள விளக்கை எரியவிட்டு அந்த சாதனைத்தை கொள்ளையர்கள் விட்டு செல்வதாக, தகவல் ஒன்று அதிகமாக பகிரப்பட்டிருக்கிறது.

வாகனமோட்டிகள் காரை நிறுத்தி , சாலையில் கிடக்கும் அந்த கைபேசியை எடுக்க வரும்போது கொள்ளையர்கள் அவர்களை மிரட்டி கொள்ளையிடுவதாக அத்தகவலில் குறிப்பிட்டுள்ளது.

இவ்வேளையில், அதுபோன்ற கொள்ளைச் சம்பவம் தொடர்பில் போலிசுக்கு எந்த புகாரும் கிடைக்கவில்லை என்றும், மக்கள் மத்தியில் பயத்தை உண்டாக்கக் கூடிய அதுபோன்ற தகவலை பொது மக்கள் பகிர வேண்டாமெனவும் அரச மலேசிய போலீஸ் படையின் செயலாளர் Datuk Noorsiah Mohd Saaduddin கேட்டுக் கொண்டார்.

 Tags
of robbery

on the road

PDRM denied

the allegation


மலேசியாவில்  ஷரியா நீதிமன்றத்தில் 10 வழக்குகளில்  ஏழு  மணவிலக்கு  தொடர்பானவையாகும்

கோலாலம்பூர், ஜூன் 16 – மலேசிய முழுவதிலும் ஷரியா நீதிமன்றங்களில் நடைபெறும் வழக்குகளில் பெரும்பாலனவை விவகாரத்து வழக்குகள் சம்பந்தப்பட்டவையாக உள்ளன. 2015ஆம் ஆண்டு முதல் 2019ஆம் ஆண்டுவரை ஷரியா நீதிமன்றங்களில் நடைபெற்ற 306,454 வழக்குகளில் 73 விழுக்காடு விவாகாரத்து தொடர்பானவை . அவற்றில் 90 விழுக்காடு வழக்குகளில் வழக்கு தொடுத்த வாதிகளில் பெண்கள் என ஷரியா நீதித்துறையின் புள்ளி விவரங்கள் தெரிவிக்கின்றன. குடும்ப அமைப்பில் ஏற்பட்ட சிதைவு, நிதி, கடன் நெருக்கடி போன்ற வாழ்கை முறை, வருமானத்திற்கு அதிகமாக செலவு செய்வது, திருமணத்திற்கு அப்பாற்பட்டவர்களின் தலையீடு போன்ற காரணங்களும் அதிகமான விவகாரத்து வழக்குகளுக்கு காரணமாக இருப்பதாக ஷரியா நீதிமன்ற தொழில் தொடர்புதுறை தலைவரான ரோஷியானா மாட் அமின் தெரிவித்தார்.

 Tags
court

majorities divorce

syariah


சீனாவில் பிரமாண்ட புத்தர் சிலை தீப்பிடித்து எரிந்தது

சீனா ஜூலை 26 – வடமேற்கு சீனாவின் கன்சு மாகாணத்தில் உள்ள

ஒரு பெரிய புத்தர் கோயிலில் பிரம்மாண்டமான புத்தர் சிலை தீப்பிடித்து எரிந்தது.

கன்சு (Gansu) மாகாணத்தின் ஷாந்தன் கவுண்டியில் (Shandan County) உள்ள ஷாண்டன் கிரேட் (Shandan Great) புத்தர் கோயிலில் ஏற்பட்ட இந்த தீ விபத்தின் வீடியோ சமூக வலைதளங்களில் அதிகளவில் பகிரப்பட்டு வருகிறது.

தீ அணைக்கப்பட்ட பிறகு, புத்தர் சிலை பகுதியளவு அப்படியே இருந்தது. ஆனால் பல கோயில் கட்டமைப்புகள் அழிக்கப்பட்டதாக கூறப்படுகிறது.

தீயினால் உயிர்ச்சேதம் ஏதும் இல்லை என்பதையும், கலாச்சார நினைவுச் சின்னங்கள் சேதமடையாமல் இருப்பதையும் கோயில் நிர்வாகம் உறுதிப்படுத்தியது.

தீ விபத்துக்கான காரணம் குறித்து இன்னும் விசாரணை நடைபெற்று வருகிறது.

இந்த புத்தர் சிலை கி.பி 425க்கு முந்தையது. கலாச்சார புரட்சியின்போது சேதமடைந்த இந்த சிலை 1998ஆம் ஆண்டில் அசல் பிரதியாக கட்டப்பட்டது குறிப்பிடத்தக்கது.

 Tags
Buddha in China

Flames engulf giant


ஆண்டுதோறும்   9,000 மேற்பட்ட  சிறுநீரக நோயாளிகள் இரத்த சுத்திகரிப்பை மேற்கொண்டு  வருகின்றனர் !

நீலாய், மார்ச் 12 -நாட்டில் ஆண்டுதோறும்   9,000 த்திற்கும் மேற்பட்ட  சிறுநீரக நோயாளிகள் இரத்த சுத்திகரிப்பு  சிகிச்சையை மேற்கொண்டு வருவதாகவும்  இந்த எண்ணிக்கை கவலையளிப்பதாக சுகாதார அமைச்சர் Dr Zaliha Mustafa   தெரிவித்திருக்கிறார்.

மலேசியர்களில்  எழுவரில்   ஒருவர்  தொற்றா நோய்கள் மற்றும்   CKD  எனப்படும்  சிறுநீரக  கோளாறு  பாதிப்புக்கு உள்ளாகியிருப்பதாகவும்  இது மிகவும் கடுமையாக கருதப்பட வேண்டியிருப்பதாக   அவர்  கூறினார்.

அதிகரித்துவரும்  தொற்றா நோய்கள் மற்றும் சிறுநீரக  நோய்களை தடுப்பது தேசிய சுகாதார திட்டத்தில் முதன்மை  கடப்பாடாக இருப்பதாக   Zaliha   விவரித்தார்.

சிறுநீரக  நோய்களில் தடுப்பு திட்டங்களில்  அரசாங்கத்தின் கடப்பாட்டை  மேலும் வலுப்படுத்த  வேண்டியதை  உலக சிறுநீரக தினம்  நினைவுபடுத்துவதாக நேற்று தேசிய நிலையிலான   உலக சிறுநீரக தினத்தை தொடக்கிவைத்து பேசியபோது   டாக்டர்  Zaliha தெரிவித்தார்.

 Tags
every year

health minister Says

kidney patients

undergoing dialysis

with over 9000


இந்திய பாரம்பரிய துறைகளில் 7,500 அந்நிய தொழிலாளர்களை வேலைக்கு அமர்த்த நாளை முதல்  முறையாக  மனு செய்வீர்  –  சிவகுமார்   வலியுறுத்து

கோலாலம்பூர், அக் 9- இந்திய பாரம்பரிய தொழில் துறைகளில் அந்நியத் தொழிலாளர்களை வேலைக்கு அமர்த்தி கொள்ள நாளை அக்டோபர் 10ஆம் தேதி முதல் முறையாக விண்ணப்பம் செய்யும்படி என்று மனிதவள அமைச்சர் வி. சிவக்குமார் மீண்டும் வலியுறுத்தி உள்ளார். பிரதமர் டத்தோஸ்ரீ அன்வார் இப்ராஹிம் தலைமையிலான ஒற்றுமை அரசாங்கம் இந்திய பாரம்பரிய தொழில் துறைகளில் வேலை செய்ய 7,500 அந்நியத் தொழிலாளர்களுக்கு அனுமதி வழங்கியுள்ளது. முடிதிருத்தும் கடைகள், நகைக் கடைகள் மற்றும் ஜவுளி நிறுவனங்கள் ஆகிய இந்திய பாரம்பரிய தொழில் துறைகளுக்கு இந்த வாய்ப்பு வழங்கப்பட்டுள்ளது.

கடந்த 14 ஆண்டுகளாக இந்திய பாரம்பரிய தொழில் துறைகள் அந்நிய தொழிலாளர் இல்லாததால் பெரும் பாதிப்பை எதிர் நோக்கி வந்தனர்.

இப்போது 7,500 அந்நியத் தொழிலாளர்களை வேலைக்கு அமர்த்திக் கொள்ள அனுமதி வழங்கப்பட்டிருப்பதால் இந்திய பாரம்பரிய தொழில் துறைகளுக்கு புதிய விடிவுகாலம் பிறந்துள்ளது என்று அவர் சொன்னார். முறையான ஆவணங்களுடன் விண்ணப்பம் செய்யும்படி சம்பந்தப்பட்ட தொழில்துறையினரை சிவக்குமார் கேட்டுக்கொண்டார்.

 Tags
application

for 7500 foreign workers

from tomorrow

Sivakumar

to indian Related bussiness


X சமூக ஊடகத்தின் செயல்பாடுகளை, ஐரோப்பாவிலிருந்து வெளியேற்ற எலோன் மஸ்க் திட்டமா?

சான் பிரான்சிஸ்கோ, அக்டோபர் 19 – X சமூக ஊடகத்தின் செயல்பாடுகள் அல்லது சேவைகளை, ஐரோப்பாவிலிருந்து வெளியேற்ற, அதன் உரிமையாளர் எலோன் மஸ்க் உத்தேசித்து வருவதாக கூறப்படுகிறது.

ஐரோப்பிய வட்டாரத்தில், இணைய பயன்பாட்டிற்கு விதிக்கப்பட்டிருக்கும் புதிய விதிமுறைகளை தொடர்ந்து, மஸ்க் அந்நடவடிக்கையை ஆராய்ந்து வருவதாக செய்திகள் வெளியாகியுள்ளன.

இதனிடையே, ஐரோப்பாவில், X பயன்பாட்டுக்கு முற்றாக தடை விதிப்பதோடு, ஐரோப்பிய ஒன்றிய பயனர்கள் அதனை பயன்படுத்துவதை தடுக்கும் நடவடிக்கைகளும் மேற்கொள்ளப்படவுள்ளதாக, மஸ்கிற்கு நெருக்கமான வட்டாரங்கள் கூறியுள்ளன.

கடந்த ஆகஸ்ட்டில், அபயாகரமான உள்ளடக்கங்களை கட்டுப்படுத்த ஏதுவாக, ஐரோப்பிய ஒன்றியம், டிஜிட்டல் சேவைச் சட்டத்தை அமல்படுத்தியது.

அதனை தொடர்ந்து, பாலஸ்தீன மோதல் குறித்து X சமூக ஊடகத்தில் “தவறான தகவல்கள்” வெளியிடப்படுவதை கட்டுப்படுத்துமாறு, ஐரோப்பிய ஒன்றியத்தின் தொழில்துறை தலைவர் தியரி பிரெட்டன் மஸ்க்கை கேட்டுக் கொண்டிருந்தார்.

எனினும், இஸ்ரேல் – பாலஸ்தீன மோதல் மீதான செய்திகளை கட்டுப்படுத்தும் மேற்கத்திய நாடுகளின் முயற்சி அதுவென கூறி, மஸ்க் அதனை நிராகரித்தார் என்பது குறிப்பிடத்தக்கது.

 Tags
Elon Musk

keluar dari Eropah

mahu bawa X


சூதாட்டத்திற்கு எதிரான 2 வார கால நடவடிக்கையில் 1,871 பேர் கைது

கோலாலம்பூர், அக் 12 – சூதாட்டம் மற்றும் சட்டவிரோத நான்கு இலக்கு லாட்டரிகளை முறியடிக்கும் நோக்கத்தில் போலீஸ் மேற்கொண்ட இரண்டு வார கால ஓப்ஸ் டாடு நடவடிக்கையில் 1,871 பேர் கைது செய்யப்பட்டனர். செப்டம்பர் 22 ஆம் தேதி முதல் அக்டோபர் 5ஆம் தேதிவரை நாடு தழுவிய நிலையில் 1,785 சோதனைகள் மேற்கொள்ளப்பட்டதாக புக்கிட் அமான் குற்றப்புலனாய்வு இயக்குனர் சுஹைலி ஜைன் தெரிவித்திருக்கிறார். இந்த நடவடிக்கையின்போது இணைய சூதாட்டங்களுக்கு பயன்படுத்தப்பட்ட 513 ,000 ரிங்கிட் மதிப்புள்ள கணினி சாதனங்கள் மற்றும் கை தொலைபேசிகளும் பறிமுதல் செய்யப்பட்டதாக அவர் கூறினார்.

மேலும் சட்டவிரோத லாட்டரி நடவடிக்கைகளுக்கு பயன்படுத்தப்பட்ட கணினி மற்றும் கை தொலைபேசிகளும் பறிமுதல் செய்யப்பட்டதாக புக்கிட் அமானில் நடைபெற்ற செய்தியாளர் கூட்டத்தில் சுஹைலி தெரிவித்தார். இந்த நடவடிக்கையின்போது 1,599 ஆடவர்கள் மற்றும் 312 பெண்களும் கைது செய்யப்பட்டனர். அக்டோபர் 5ஆம் தேதிவரை இணைய சூதாட்டம் மற்றும் சட்டவிரோத லாட்டரி சம்பந்தப்பட்ட 382 விசாரணை மேற்கொள்ளப்பட்டதோடு சம்பந்தப்பட்டவர்களுக்கு எதிராக நீதிமன்றத்தில் குற்றஞ்சாட்டப்பட்டதன் மூலம் அந்த விவகாரங்களுக் தீர்வு காணப்பட்டாக சுஹைலி தெரிவித்தார்,

 Tags
gambling dragnet

in nationwide

nabbed over 2 weeks

Nearly 2000


“காலிங் பெல் ப்ராங்க்” – 3 இளைஞர்களை கொன்றவருக்கு ஆயுள் தண்டனை

அமெரிக்கா ஜூலை 17 – கலிபோர்னியாவில் தன்னிடம் விளையாட்டு காட்டிய மூன்று இளைஞர்களை காரால் மோதி கொலைச் செய்த வழக்கில், இந்திய வம்சாவளியை சேர்ந்த 45 வயது அனுராக் சந்திரா என்பவருக்கு ஆயுள் தண்டனை விதிக்கப்பட்டுள்ளது.

கடந்த 2020ஆம் ஆண்டு, தனது வீட்டின் கதவு மணியை விளையாட்டிற்காக அழுத்திய இளைஞர் ஒருவர்,அதன் பின்னர் தனது நண்பர்களுடன் காரில் ஏறி தப்பியுள்ளார்.

இதனை பார்த்த ஆத்திரமடைந்த அனுராக் சந்திரா அவர்களின் காரை விரட்டியுள்ளார்.

ஒரு கட்டத்தில் இளைஞர்கள் சென்ற காரை அனுராக் இடித்து தள்ளியதில் விபத்து ஏற்பட்டு டேனியல், ஜேக்கப், டிரேக் எனும் 16 வயதுடைய மூவர் சம்பவ இடத்திலேயே உயிரிழந்த நிலையில் காரில் இருந்த இதர 3 பேர் சிறிது காயத்துடன் உயிர்தப்பினர்.

இவர்களை மோதித்தள்ளிய அனுராக், காரை நிறுத்தாமலும் அதே சமயத்தில் இவ்விபத்து குறித்து போலிசிலும் புகார் செய்யவில்லை.

 Tags
- Life sentence for killer

"Calling Bell Frank"

of 3 teenagers


பேருந்தை ஓட்டும் போது கைப்பேசியை பயன்படுத்திய பேருந்து ஓட்டுனர்கள் ; கையும் களவுமாக பிடிப்பட்டனர்

பேருந்தை ஓட்டும் போது கைப்பேசியை பயன்படுத்திய, விரைவு பேருந்து ஓட்டுனர்கள் இருவருக்கு உடனடியாக அபராதம் விதிக்கப்பட்டது.

ஹரி ராயா பெருநாளை முன்னிட்டு தொடங்கப்பட்டுள்ள OP ஹரி ராயா ஐடில்பித்ரி நடவடிக்கை வாயிலாக, மாறுவேடத்தில் சம்பந்தப்பட்ட விரைவு பேருந்துகளில் பயணித்த அதிகாரிகள், பேருந்து ஓட்டுனர்கள் கைப்பேசியை பயன்படுத்திய உடனே அவர்களுக்கு அபராதம் விதித்து அதிர்ச்சியை ஏற்படுத்தியதாக, சிலாங்கூர் மாநில சாலை போக்குவரத்து துறை இயக்குனர் டத்தோ கைருல் கார் யாஹ்யா தெரிவித்தார்.

இம்மாதம் 17 மற்றும் 18-ஆம் தேதிகளில், கோலாலம்பூரிலிருந்து – குவாலா திரங்கானுவிற்கும், குவாலா திரங்கானுவிலிருந்து – ஷா ஆலாமிற்கும் பயணமான விரைவு பேருந்து ஓட்டுனர்களுக்கு அந்த அபராதம் விதிக்கப்பட்டது.

அதே சமயம், வலது புற சாலையில் நீண்ட நேரம் பயணிப்பது, 300 கிலோமீட்டருக்கு அதிகமான தூரம் அல்லது நான்கு மணி நேரத்திற்கும் கூடுதலான பயணத்தின் போது இரண்டாவது ஓட்டுனர் இல்லாமல் இருப்பது, ஓட்டுனர்களின் செயல், தொழில்நுட்ப குற்றங்கள், இரட்டை கோட்டில் வாகனத்தை முந்திச் செல்வது, அனுமதிக்கப்படாத இடத்தில் பயணிகளை இறக்கிவிடுவது என விரைவு பேருந்துகளையும் அதன் ஓட்டுனர்களையும் உட்படுத்திய மேலும் சில குற்றங்களும் அந்த சோதனை நெடுகிலும் அடையாளம் காணப்பட்டுள்ளன.

 Tags
'caught' using phone

bus driver

while driving


பாரா ஆசியான் விளையாட்டுப்   போட்டியில்  நீச்சல்  பிரிவில்   முதல் தங்கத்தை  மலேசியா வென்றது

நோம் பென், ஜூன் 4- மாற்றுத் திறனாளி விளையாட்டாளர்களுக்கான 12வது பாரா ஆசியான் விளையாட்டுப போட்டி நேற்றிரவு நொம் பென் மொரோடோக் தெக்கோ தேசிய விளையாட்டரங்கில் கண்ணைக் கவரும் வாண வேடிக்கைகளுடன் கோலாகலமாகத் தொடங்கியது. அப்போட்டியில் மலேசிய குழுவின் சார்பில் 144 பேர் பங்கேற்கின்றனர். சுமார் 70,000 ரசிகர்கள் கலந்து கொண்ட அப்போட்டியின் தொடக்க நிகழ்வில் தென்கிழக்காசியாவில் உருவான கெமர் ஹார்ட் எனும் பிரசித்தி பெற்ற படைப்பும் அரங்கேற்றப்பட்டது.

இந்த தொடக்க நிகழ்வில் நடைபெற்ற அணிவகுப்பில் மலேசியா அணியைச் சேர்ந்த 34 விளையாட்டாளர்கள் மற்றும் 14 அதிகாரிகள் கொண்ட குழுவுக்கு நோர் ஷயிடா மாட் ஷா தலைமையேற்ற வேளையில் ஏஞ்சிலினா மெலிஸ் லாவாஸ் தேசிய கொடியை ஏந்தினார்.

இதனிடையே கால் ஊனமுற்றவர்களுக்கான S10- 400 மீட்டர் Free style நீச்சல் போட்டியில் நீச்சல் வீரர் Faraidden Dawan மலேசியாவுக்கான முதல் தங்கப் பதக்கத்தை வென்றார். அவர் அப்போட்டியை முடிப்பதற்கு 4 நிமிடம் 52.60 வினாடியை பதிவு செய்தார்.

 Tags
dIAPG gold medal

Fraidden Sumbang

Malaysia's first


சவப்பெட்டி வரை வெளிப்படும் ‘பார்பி’ மீதான காதல்

மெக்சிகோ ஆகஸ்ட் 3 –

‘பார்பி’ திரைப்படம் தொடர்ந்து பிரபலமடைந்து வரும் நிலையில், இறுதி ஊர்வலங்களில் பயன்படுத்தும் சவப்பெட்டிகளின் விற்பனை வரை அதன் தாக்கம் வந்து விட்டது.

“இறந்தாலும் பார்பி நினைவுகளுடன்தான்” என்பதை போல ரசிகர்களிடம் தங்களது பார்பி நிற சவப்பெட்டியை விளம்பரப்படுத்தி வருகிறது மெக்சிகோவை சேர்ந்த நிறுவனம் ஒன்று.

பார்பி மீதான அன்பை கல்லறைக்கு எடுத்துச்செல்ல விரும்பும் ரசிகர்களுக்காக, இளஞ்சிவப்பு பார்பி- பானியிலான சவப்பெட்டிகள் வழங்கப்படுகின்றன.

இந்த விற்பனையை ஊக்குவிக்கும் வகையில், ஆர்வமுள்ள எவருக்கும்

30 சதவிகிதம் தள்ளுபடியும் வழங்குகிறதாம் அந்நிறுவனம்.

 Tags
‘Barbie’ movie’s

funeral homes bank on

In Mexico

popularity by creating pink-coloured coffins


இன்று நண்பகல் தொடங்கி நெடுஞ்சாலைகளில் மோசமான போக்குவரத்து நெரிசல் ஏற்படலாம்

கோலாலம்பூர் , ஜன 24 -சீனா புத்தாண்டு கொண்டாட்டத்தை முன்னிட்டு விடுமுறைக்கு சென்றவர்கள், வீடு திரும்ப தொடங்கியுள்ளதை அடுத்து, இன்று நண்பகல் தொடங்கி நாட்டின் சில முக்கிய நெடுஞ்சாலைகளில் வாகன நெரிசல் மோசமடையலாம் என எதிர்ப்பார்க்கப்படுகிறது.

குறிப்பாக, கோப்பேங்கிலிருந்து தாப்பா, சுங்கையிலிருந்து சிலிம் ரீவர், பெடால் லிங்கியிலிருந்து போட் டின்சன் ஆகிய இடங்களில் போக்குவரத்து நிலைக்குத்தலாம் என, LLM மலேசிய நெடுஞ்சாலை வாரியம் தெரிவித்திருக்கிறது.

அதனால், பொதுமக்கள் திட்டமிட்டு தங்கள் பயணத்தை மேற்கொள்ளுமாறு அறிவுறுத்தப்படுகின்றனர்.

 Tags
expected on major highways

from this afternoon after CNY break

Malaysian Highway Authority Heavy traffic


உலகிற்கு மூன்றாவது தேவதையை வரவேற்ற மகிழ்ச்சியில் மார்க் சக்கெர்பெர்க்

வாஷிங்டன் , மார்ச் 25 – பேஸ்புக் நிறுவனர் மார்க் சக்கர்பெர்க் –கும் ( Mark Zuckerberg ) அவரது துணைவியார் டாக்டர் பிரிசில்லா சான் -னும் (Dr Priscilla Chan ) மூன்றாவது குழந்தையை வரவேற்றுள்ளனர்.

தங்களின் மூன்றாவது பெண் குழந்தையான ஆரேலியா சான் ஸ்க்கர்பெர்க் –கின் (Aurelia Chan Zuckerberg) பிறப்பை தமது சமூக அகப்பக்கம் வாயிலாக Zuckerberg அறிவித்தார்.

தாயுடன், குழந்தை இருக்கும் புகைப்படத்தை பகிர்ந்து ,கடவுள் கொடுத்த வரம் நீ என , அவர் பதிவிட்டுள்ளார்.

2012 -இல் திருமணமான Zuckerberg, Priscilla தம்பதியினருக்கு 7 வயதான மாக்சிமா (Maxima ) , ஐந்து வயதான ஆகஸ்ட் ( August ) ஆகிய இரு பெண் பிள்ளைகள் உள்ளனர் .

கல்லூரியில் படித்து கொண்டிருக்கும்போது காதலித்து கரம் பிடித்த Zuckerberg- கின் மனைவி குழந்தை நல நிபுணத்துவ மருத்துவர் என்பது குறிப்பிடத்தக்கது.

 Tags
Mark Zuckerberg

third child

welcomed his


உயர்மட்ட  பதவிகளுக்கான போட்டி அம்னோவைப் பிளவுப்படுத்தும் – மொஹமட் ஹசான்

கோலாலம்பூர், ஜன 12 – அம்னோ பாக்கத்தானோடு சேராமல் பெரிக்காத்தானோடு சேர்ந்திருந்தால் அக்கட்சி காணாமல் போயிருக்குமென அம்னோவின் துணைத் தலைவர் டத்தோஸ்ரீ முகமட் ஹசான் கூறியிருக்கின்றார்.

பெரிக்கத்தான் தன்னை வலுப்படுத்திக் கொள்வதற்காக, அக்கூட்டணிக்கு மலாய்க்காரர்களின் ஆதரவு தேவைப்பட்டது. அதில் இணைந்திருந்தால், அந்த கூட்டணியில் ஒரு மூன்றாவது கட்சியாகவே அம்னோ ஒதுக்கப்பட்டிருக்குமென அவர் கூறினார்.

ஆனால், ஒற்றுமை அரசாங்கத்தில், மலாய்க்காரர் கட்சி என்ற அடிப்படையில் அம்னோ பெரிய கட்சியாக திகழும். அந்த வலுவான நிலையைக் கொண்டு மலாய்க்காரர்களின் நலனையும் அம்னோவில் கவனிக்க முடியுமென அவர் குறிப்பிட்டார்.

அத்துடன் அம்னோவை அழிக்க நினைக்கும் பெரிக்காத்தானுடன் பணியாற்றிய அனுபவத்தில், அக்கூட்டணியை எப்போதும் நம்ப முடியாது என்பதை கற்றுக் கொண்டதாகவும மொஹமட் ஹசான் தெரிவித்தார்.

புத்ரா உலக வர்த்தக மையத்தில் அம்னோ இளைஞர், மகளிர் மற்றும் புத்ரி ஆகிய பிரிவுகளின் கூட்டத்தை ஏககாலத்தில் தொடக்கி வைத்து போது அவர் இதனைக் குறிப்பிட்டார்.

இதனிடையே, அம்னோவில் பண அரசியலை துடைத்தொழிக்க வேண்டும். இல்லையேல் அது அம்னோவை அழித்துவிடும் என முகமட் ஹசான் எச்சரித்தார்.

தேர்தலில் அம்னோவின் தோல்விக்கு பண அரசியல் முக்கிய காரணமாக அமைந்ததோடு மட்டுமல்லாமல் கட்சியை மிக பலவீனப்படுத்தியுள்ளது. எனவே, அம்னோ தொடர்ந்து நம்பிக்கைகுரிய மற்றும் காலத்துக்கு ஏற்ற கட்சியாக நிலைத்திருக்க கட்சியின் புதிய தலைமுறை பண அரசியலை முற்றாக வேரறுக்க பாடுபட வேண்டும் என அவர் வலியுறுத்தினார்.

 Tags
highest position

mohamad

split

The competition

umno


வர்த்தக துறையில் இந்தியர்களின்  பங்கேற்பு  அதிகரிக்க  வேண்டும்   செனட்டர் டத்தோ  டாக்டர் நெல்சன்   வலியுறத்து

ஈப்போ , செப் 23 – வர்த்தக துறையில் இந்தியர்களின் பங்களிப்பு அதிகரிக்கவேண்டும் என ம.இ.கா கல்விக் குழுவின் தலைவர் செனட்டர் டத்தோ நெல்சன் ரெங்கநாதன் கேட்டுக்கொண்டார். கடந்த காலங்களை விட வர்த்தக துறையில் இந்தியர்கள் ஈடுபாடு காட்டினாலும் பல துறைகளில் அவர்கள் தங்களது வர்த்தகத்தை மேலும் விரிவுபடுத்த வேண்டும் என அவர் வலியுறுத்தினார்.

இன்று இந்திய ஆண்களை விட வர்த்த துறையில் பெண்களின் ஈடுபாடு அதிகரித்து வருவதை காணும் போது மகிழ்ச்சியாக உள்ளது.மகளிர்கள் தங்களின் வர்த்தத்தைரிவாக்கம் செய்ய கடனுதவி திட்டங்களை அரசாங்கம் அறிமுகப்படுத்தி வருகிறது.குறிப்பாக மகளிர் மேம்பாடு துறை இலாகாக்களுடன் தொடர்புக் கொண்டும் மற்றும் தெக்குன் கடனுதவி திட்டங்கள் முலம் பயன் அடையலாம் என்று அறிவுறுத்தினார்.

பேராக் தொழில் முனைவோர் மேம்பாட்டு இயக்கத்தின் ஏற்பாட்டில் வரோனி வென்ச்சர் & ஆர்என் ஸ்டைலிஷ் நெயில் ஆர்ட் நிறுவனத்தின் ஆதரவோடு பேரா, ஈப்போவில் உள்ள பிரபல ஹோட்டலில் நடைபெற்ற தொழில் முனைவர்களுக்கு விருது வழங்கும் விழாவில் கலந்துகொண்டபோது டத்தோ நெல்சன் இதனை தெரிவித்தார்.

இந்நிகழ்வுக்கு பேரா ம.இ.கா. தலைவர் டத்தோ வ. இளங்கோ சிறப்பு வருகை புரிந்தார். இந்த நிகழ்வில் சுமார் 30 க்கும் மேற்பட்ட துறையைச் சேர்ந்த நிறுவனங்கள் பங்கேற்றது மகிழ்சியை அளிப்பதாக டத்தோ இளங்கோ தெரிவித்தார். வர்த்த துறையில் இந்தியர்கள் தொடர்ந்து வளர்ச்சிக்கானவேண்டும் என்று கேட்டுக்கொண்டார்.

இந்த நிகழ்வில் முன்னதாக பேசித் நிகழ்வு ஏற்பாட்டுக் குழுத் தலைவர் சைமன் ஜூட் , தொழில் துறையில் இந்தியர்கள் தொடர்ந்து மேம்பாடு கான ஊக்குவிக்க இந்த நிகழ்வு நடத்தப்படுவதாக குறிப்பிட்டார். இந்த நிகழ்வு சிறப்புடன் நடைபெற ஆதரவு அளித்த அனைவருக்கும் இணை ஏற்பாட்டாளர்களான

நிர்மலா தேவி முனியாண்டி மற்றும் ரோகினி கோபாலன் ஆகிய இருவரும் நன்றியை தெரிவித்துக்கொண்டனர்

 Tags
Senator Dato Dr. Nelson


மூன்று இலங்கையர் படுகொலை தொடர்பில் கைதானவர் லாக்காப்பில் மரணம்

கோலாலம்பூர், அக் 2 – செந்தூலில் வாடகை வீட்டில் தங்கியிருந்த இலங்கையைச் சேர்ந்த மூன்று ஆடவர்கள் கொலை செய்யப்பட்டது தொடர்பில் விசாரணைக்கு உதவும் பொருட்டு ஒரு பெண்ணும் அவரது கணவர் உட்பட எட்டு வெளிநாட்டவர்கள் கைது செய்யப்பட்டனர். அவர்களில் அந்த பெண்ணின் கணவர் ஜிஞ்சாங் போலீஸ் லாக்காப்பில் மரணம் அடைந்ததை கோலாலம்பூர் போலீஸ் தலைவர் அலாவுதீன் அப்துல் மஜித் உறுதிப்படுத்தினார். எஞ்சிய எழுவரும் விசாரணைக்காக இன்னமும் தடுத்துவைக்கப்பட்டுள்ளனர். இவர்களில் திங்கட்கிழமையன்று கைது செய்யப்பட்ட இரண்டு முக்கிய சந்தேகப் பேர்வழிகளும் அடங்குவர். அன்றைய தினம் பெட்டாலிங் ஜெயாவிலுள்ள வீடு ஒன்றில் மூன்று இலங்கையர்களும் பாகிஸ்தான் பிரஜை ஒருவரும் கைது செய்யப்பட்டனர்.

பாகிஸ்தான் ஆடவர் இலங்கையின் இரண்டு ஆடவர்களை அவ்வீட்டில் தங்க வைத்திருந்தார் என அலாவுதீன் தெரிவித்தார். செப்டம்பர் 22 ஆம் தேதி செந்தூல் ஜலான் கோவில் ஹிளிர் ரில் உள்ள ஒரு வீட்டில் மூவர் கொண்யுண்டதை போலீசார் கண்டனர், அவர்களது கைகளும் கால்களும் கட்டப்பட்டிருந்ததோடு தலையில் பிளாஸ்டிக் பையினால் மூடப்பட்டிருந்தது. . கொல்லப்பட்டவர்களில் இருவர் அவ்வீட்டில் தங்கியிருந்தவர் என்பதோடு மற்றொரு ஆடவர் திருமணமான தம்பதியரின் மகன் என்றும் விசாரணையில் தெரியவந்தது.

 Tags
Cops detain 8 foreigners

over death of Sri Lankans